Zvezda na korak do evro proleća: Petrović bombom načeo, a Milunović dotukao Gent (VIDEO) – Sportexpress.rs\nStart kao iz snova za Crvenu zvezdu – “bomba” Njegoša Petrovića i vođstvo u prvom minutu! Posle akcije Bena i Vukanovića, Nikolić je bio taj koji je izveo korner, ipak, on se umesto centaršuta odlučio za pas prema Petroviću koji je stajao iskosa sa leve strane i sa dvadeset metara poslao “projektil” u rašlje gola koji čuva Bolat.\nPočetak meča i rano vođstvo, uslovilo je to da usledi nešto mirniji period igre. Domaći iznenađeni “blickrigom” kao da su pokušavali da shvate šta se to dogodilo u prvom minutu, a izabranici Dejana Stankovića svesni da imaju vođstvo, težili su preuzimanju kontrole meča u potpunosti.\nOpasno za Gent je bilo i u 37. minutu kada je Ben iskosa centrirao iz prekida, ali je Bolat izboksovao loptu tik ispred dvojice crveno-belih fudbalera koje je napadač sa Komora pokušao da pronađe. Pokazao je Borjan koliko je dobar golman u 44. minutu. Bukari je oštro glavom zahvatio loptu, a kapiten na golu je sjajno uspeo da zaustavi udarac napadača iz Gane i doprinese tome da Zvezda na odmor ode sa golom prednosti.\nGosti su u nastavku pokušali preko Bezusa, ali je njegov udarac glavom iz 48. minuta završio preko gola. S druge strane, praktično već u sledećem napadu, pretili su Ivanić i Nikolić, ali su koncentrisani bili defanzivci Genta i uspeli da zaustave crveno-bele. Slalom Degeneka iz 53. minuta kada je po levom boku prošao od gola do gola, završen je udarcem, ali je lopta išla u naručje Bolata i veoma otvoreno se igralo na startu drugog poluvremena.\nIpak, ponovo je počelo kornerom, a završilo se golom Crvene zvezde.\nIgrao se 58. minut kada je Ben, nakon što se Falćineli lucidno izborio za udarac iz ugla, centrirao, a najviši u skoku bio je Nemanja Milunović i sjajno glavom matirao Bolata. Malo je falilo Benu da se u 64. minutu upiše u strelce i u potpunosti stavi tačku na meč. Povukli su kontru fudbaleri Crvene zvezde, lopta je došla do Vukanovića koji je iskosa sa leve strane uputio nešto između šuta i centaršuta, a na drugu stativu je utrčavao Ben, ali centimetri su ga delili od toga da je pošalje u mrežu.\nImali, pa ispustili Makabi: Zvezdu uništio finiš u Tel Avivu (VIDEO+FOTO)


"Rusija da prestane da nas špijunira" - BIGportal.ba\nPremijer Bugarske Bojko Borisov je komentarisao hapšenje špijunske grupe za koju se sumnja da je radila za Rusiju.\nOn je poručio da će Bugarska čvrsto braniti svoju bezbednost i nezavisnost i čestitao tužilaštvu i specijalnim službama na poslu koji su obavili, prenosi BTA.\n“Ovo je još jedan slučaj u kojem će Bugarska morati da proglasi ruske diplomate „personama non grata“. Želim da iskoristim priliku da poručim njihovim liderima da prestanu sa špijuniranjem u Bugarskoj”, rekao je Borisov, navodi agencija.\nTužilaštvo Bugarske saopštilo je 19. marta da je privedena grupa ljudi koji se sumnjiče za špijunažu u korist Rusije.\nNavedeno je da su među uhapšenim i vojna lica, kao i predstavnici Ministarstva odbrane ili vojne obaveštajne službe, a uhapšena je i supruga navodnog organizatora grupe, koja je imala bugarsko i rusko državljanstvo.\nTri Oppo Find X3 telefona su dostupna za kupovinu u Evropi, poznate i cijene


Radni staž za žene menja se 2013. – Nadlanu.com\nRadni staž za žene menja se 2013.\nBEOGRAD, 29. decembra 2010. (Beta) – Skupština Srbije usvojila je u sredu izmene Zakona o penzijskom i invalidskom osiguranju kojima se povećanje broja godina radnog staža za žene za odlazak u penziju odlaže do 2013. godine.\nZa izmene tog zakona glasalo je 126 poslanika od ukupno 129 prisutnih poslanika u sali. Novina je da se od 2013. godine pomera granica potrebnog staža za žene, za po četiri meseca godišnje sve do 2022, kako bi se radni staž povećao sa minimalnih 35 na 38 godina.\nUbuduće će najniža penzija iznositi najmanje 27 odsto prosečne neto zarade. Izmenama Zakona o PIO je predviđeno da se u 2011. godini penzije tri puta povećavaju.\nU januaru će penzioneri dobiti povišicu od dva odsto u odnosu na decembarska primanja, dok će najniže penzije biti dodatno uvećane za jedna odsto, a poljoprivredni penzioneri će imati povišicu od osam odsto.


Ova PONAŠANJA PARTNERA su “crvene zastavice” – Nacionalist\nOva PONAŠANJA PARTNERA su “crvene zastavice”\nby nacionalist February 5, 2022, 3:50 pm 1.7k Views\nPočetak romantične veze se s razlogom često naziva “faza medenog meseca”. Lep je osećaj novog, upoznavanja i pozitivnih stvari koje to donosi.\nKada je sve novo i uzbudljivo, prirodno je videti samo pozitivne stvari i odbaciti crvene zastavice kao ništa strašno. Naravno, svako ima mane, tako da ne možemo da očekujemo da naš partner bude savršen, ali postoje određene stvari na koje treba da obratimo pažnju i ne treba da ih zanemarimo.\nNa primer, ako osoba pokazuje određena ponašanja u prva tri meseca veze, to može da bude pokazatelj da se veza u budućnosti neće odvijati na pravi način.\nPazite na ove crvene zastavice\nPrvi savet je da obratite veliku pažnju na to kako se vaš potencijalni partner odnosi prema drugim ljudima. Na primer, mnogo govori o karakteru osobe ako je nepristojna i snishodljiva prema ljudi iz okoline.\nJoš jedan veliki znak upozorenja je ako osoba sa kojom izlazite pokušava da stvori distancu između vas i vaših prijatelja i članova porodice.\nPitanja poverenja i neopravdane sumnje su takođe crvene zastavice. Čak i ako je vaš novi partner bio izdan u prethodnoj vezi, nije u redu da projektuju svoje probleme sa poverenjem na vas i čini da se osećate kao da niste vredni njihovog poverenja. To je nešto na čemu treba da rade na sebi pre nego što uđu u novu vezu, pište The List.


I šta kažete, Mesi ne bi uspeo u Premijer ligi?! - Sportske.net\nI šta kažete, Mesi ne bi uspeo u Premijer ligi?!\nZanimljiv video koji pokazuje partije Lionela Mesija protiv engleskih klubova.\nSve je dogovoreno - Barsa već na zimu dovodi odličnog beka i to za ''siću''?!Mesi hoće otpusnu klauzulu u novom ugovoru!Barsa želi i ManolasaNejmar "ušio" Mesija i Ronalda"Gužva" na pomolu, Barsa kupuje još jednog vezistu!\nMnogi smatraju da Lionel Mesi ne može da se svrsta među najbolje igrače u istoriji zbog činjenice da je čitavu karijeru proveo u Barseloni.\nArgument onih koji su na strani Kristijana Ronalda jeste je Portugalac osvojio sve žive trofeje i u Mančester junajtedu i da je bio najbolji igrač u Premijer ligi, što navodno Mesi ne bi mogao protiv Stouka ili VBA u gostima, kao i protiv štopera kao što su Rajan Šoukros ili Robert Hut i Ves Morgan.\nMesi nikada nije mogao da igra u Premijer ligi, ali jeste protiv engleskih klubova i to sa mnogo uspeha. Arsenal mu je bio redovna mušterija, kao i Mančester siti i Mančester junajted, dok se jedino mučio protiv Čelsija kom još uvek nije postigao nijedan pogodak, iako ga Stamford Bridž još kako pamti posle one briljantne role iz sezone 2005/0.\nOd Arsenala i Mančester sitija nikada nije ispao u Ligi šampiona, a eliminisao ih je u tri navrata u eliminacionoj fazi, Junajted je pobedio u oba finala Lige šampiona u kojima je postizao po gol, dok je od Čelsija izgubio u polufinalu 2012. godine, kada je promašio penal.\nPored toga, na terenu je Mesi delovao kao da igra protiv bilo kog drugog rivala, što pokazuje i zanimljiv video u prilogu sa detaljima iz Mesijevih partija protiv timova iz Premijer lige.\nMesi je igrao devet puta protiv Arsenala i postigao je isto toliko golova, što je i rekord Lige šampiona da jedan igrač jednom timu postigne toliko pogodaka. Takođe, iako je od Arsenala umeo da izgubi, nikada nije ispao u dvomeču u Ligi šampiona.\nProtiv Mančester junajteda je prvo ispao u polufinalu LŠ 2008. godine, kada je Pol Skols rešio dvomeč jedinim golom u 180 minuta. Ipak, u naredna dva finala Mesi je rešavao četu Aleksa Fergusona pobedama od 2:0 i 3:1 i oba puta je postigao po gol (2009 i 2011).\nMančester siti mu je postao redovna žrtva u poslednje vreme, Barsa je izbacila Siti 2013. i 2014. godine, a Mesi je na četiri utakmice postigao tri pogotka i u oba navrata elimminisao iz Lige šampiona.\nPodsetimo, Mesi bi trebalo da bude spreman za naredni duel protiv jednog engleskog tima, za 10 dana kada Barsa takođe dočekuje Mančester siti.


Naredne dve godine nema posla za lekare i učitelje | Fakulteti\nPozivaju se studenti da učestvuju u simulacijama suđenja 23/01\nPoziv mladim dizajnerima “Iz dobrih razloga” 08/12\nDo 2016. godine u javnom sektoru neće moći da se zaposle ni najbolji studenti medicine, mašinstva i drugih fakulteta.\nNovi Zakon o budžetskom sistemu predviđa zamrzavanje zapošljavanja na sve pozicije koje se isplaćuju iz državnog budžeta, do kraja 2015. godine.\nMladi neće biti u mogućnosti da konkurišu za posao u javnim preduzećima, državnoj upravi, zdravstvu, prosveti. Neće im biti od pomoći ni izuzeci, jer je Vlada ”pomilovala” samo rukovodeće kadrove. Zakon, koji treba da stupi na snagu prvog dana 2014. godine predviđa mogućnost zaposlenja za sudije, tužioce, imenovana i postavljena lica u državnim organima i opštinama.\nDržava će moći da zapošljava i direktore javnih preduzeća, ustanova i agencija, ali ne i ljude koji su tek završili fakultet i nemaju radnog iskustva.\nAnketa Unije poslodavaca Srbije je pokazala da 40% preduzetnika ne namerava zapošljavanje mladih ljudi u narednoj godini. Od 40.000 ljudi koji se svakog meseca prijave na biro rada 18.000 je mlađe od 30 godina.\n750.000 ljudi zapošljava javni sektor\n2,2 miliona ukupno zaposlenih u Srbiji\n30.000 ljudi je višak u javnom sektoru\n40 odsto je veća plata u javnom sektoru nego u privatnom\n18.000 mlađih od 30 godina se mesečno prijavi na biro rada\nU Ministarstvu finansija nisu želeli da kažu hoće li u javnom sektoru biti mesta za najbolje studente. Ministar finansija Lazar Krstić je u Skupštini tokom rasprave o budžetu izjavio da Vlada nije želela da zustavi zapošljavanje gde je to i opravdano.\n”Morali smo da napravimo sistem kontrole i da definišemo koji su kadrovi potrebni javnom sektoru. Ranije nije bilo kontrole, a do pre nekoliko meseci nismo znali ni koliko ljudi radi na teret budžeta”, rekao je Krstić. Dodao je da su direktori javnih preduzeća izuzetak, jer otkaz jednog automatski znači potrebu za novim.\nVladimir Vučković, član Fiskalnog saveta, podseća da javni sektor zapošljava 750.000 ljudi.\n”Prema ranijim procenama Svetske banke, imamo višak od 30.000 ljudi. To između ostalog govori da ukoliko želimo zdravu privredu, treba da imamo i svedeniji i racionalniji javni sektor”, rekao je Vučković.\nOd januara smanjenje plata u javnom sektoru\nU petak su poslanici Skupštine Srbije usvojili Zakon o umanjenju neto prihoda lica u javnom sektoru. Ovaj zakon predviđa da se od 1. januara sledeće godine smanje plate u javnom sektoru, koje su u neto iznosu iznad 60.000 dinara. Za razliku zarade koja prelazi 60.000 porez će biti 20%, a za razliku preko 100.000 dinara porez će biti 25%.\nLaboratorija znanja na novosadskom FTN\nUskoro počinju "Dani stripa" u Beogradu i Novom Sadu!\nLetnja stručna praksa za studente u inostranstvu\nTAGS: nema posla za lekare i uciteljezakon o budzetskom sistemuzamrzavanje zaposljavana


NSPRV: Ovakvi štrajkovi, organizovani na brzinu, ne daju nikakav rezultat - Zelena učionica\nNSPRV: Ovakvi štrajkovi, organizovani na brzinu, ne daju nikakav rezultat\nI NSPRV nezadovoljan načinom organizovanja protesta prosvetnih radnika\nU štrajku upozorenja učestvovalo je oko 500 škola, članica Unije sindikata prosvetnih radnika, od ukupno 760. U 138 obrazovnih ustanova se nije štrajkovalo, izjavio je za Danas Vladimir Adžić, član Unije.\nOdziv članica Sindikata obrazovanja Srbije (SOS) je bio polovičan, jer su se pozivu na štrajk odazvali zaposleni u 325 škola, od 620 koliko ima taj sindikat. Ministarstvo prosvete se nije oglašavalo sa podacima o broju škola u kojima nije bilo prvog časa.\nPredsednica SOS Valentina Ilić demantovala je izjavu bivšeg predsednika tog sindikata Branislava Pavlovića, koji je za Danas rekao da je ranije najavljena povišica od 14 odsto bila planirana samo za profesore sa sedmim stepenom stručnosti.\n– Ministri prosvete i finansija su u medijima i na sastancima sa sindikatima izjavljivali da će svi zaposleni u prosveti dobiti povišicu plata od 14,6 odsto, kao i da će povećanje za prosvetne radnike biti veće nego za ostale delatnosti. Ovde se radi o izneverenim dogovorima i obećanjima koja su dali najodgovorniji ministri u Vladi i zbog kojih su reprezentativni sindikati u obrazovanju organizovali štrajk upozorenja – ističe Ilić.\nPovodom Pavlovićeve ocene da bi nastup sindikata obrazovanja bio uspešniji da su sarađivali sa sindikatima zdravstva, Ilić je poručila da te saradnje nije bilo ni u prethodnom periodu.\nU Nezavisnom sindikatu prosvetnih radnika Vojvodine (NSPRV), koji je član Sindikata radnika u prosveti Srbije, smatraju da prosvetni radnici itekako imaju razloga za štrajkove i proteste, ali ne na ovakav način.\n„Ovakvi štrajkovi, organizovani na brzinu, ne daju nikakav rezultat. Na ovaj način će jedino „lideri“, bez trunke samokritike i lične odgovornosti, krivicu za neuspeh prebaciti na državu i na članstvo koje nije spremno da ih sledi. Svesno ili nesvesno, ovi pojedinci, dodatno uništavaju i ovo što je od sindikata preostalo. Najgore što se sada može desiti jeste da članovi počnu da napuštaju sindikate umesto da ih popravljaju ili menjaju“, navodi se u saopštenju NSPRV.\nOni pitaju „šta znači štrajk upozorenja posle štrajkova koji su obeležili prethodna tri meseca“ i „šta znači zahtev za veće izdvajanje kada je budžet već u Skupštini Srbije“.\n„Vreme je da naučimo da se štrajkovi ne vode svakih pet dana već samo onda kada su pripremljeni. Način na koji sada sindikati deluju dovešće samo do njihovog urušavanja, što je ujedno i cilj vlasti“, poručuju iz NSPRV.\nPiše: V. A


“Tačno je da kompanija još nije potpisala ugovor o koncesiji, ali je tekst ovog ugovora dogovoren sa nadležnim ministarstvom, a sva neophodna dokumentacija pribavljena je i dostavljena, kako je i traženo. Stoga, bilo kakvo kašnjenje u sklapanju ovog ugovora nije rezultat neizvršavanja obaveza kompanije”, saopšteno je danas iz preduzeća “Arselor Mital Prijedor”.\nU saopštenju piše da, uprkos nepostojanju potpisanog ugovora o koncesiji, kompanija od prvog dana poslovanja plaća koncesionu naknadu na svaku iskopanu i prodanu tonu željezne rude, u skladu sa rješenjem Ministarstva industrije, energetike i rudarstva Republike Srpske, na osnovu čega je do sada platila više od 30 miliona KM.\n“Iznošenjem neistinitih, obmanjujućih i nepotpunih informacija nanosi se ogromna šteta ugledu kompanije `Arselor Mital`, što može prouzrokovati dalekosežne negativne posledice, na samo za naše zaposlene već i za lokalnu zajednicu, Republiku Srpsku i cijelu BiH”, navodi se u saopštenju.\nPoreska uprava Republike Srpske je prošle godine donijela rješenje kojim se “Arselor Mital Prijedor” zadužuje za oko 50 miliona KM poreza na dobit na osnovu transfernih cijena, ali je kompanije podnijela tužbu protiv Vlade Republike Srpske Okružnom privrednom sudu u Banjaluci.\n“Sud je, uvažavajući sve naše dokaze koje smo isticali i tokom poreske kontrole, u septembru 2016. godine donio presudu kojom je u cijelosti poništio rješenje Poreske uprave Republike Srpske i vratio predmet na ponovni postupak”, saopšteno je iz “Arselor Mitala Prijedor”.\nIz kompanije podsjećaju da je do sada ostvareno 82 miliona KM neto dobiti, što zajedno sa obračunatom amortizacijom iznosi oko 135 miliona KM, od čega je više od 98 miliona KM investirano u otvaranje novog kopa, razvoj, nabavku opreme, mašina i postrojenja i kupovinu zemljišta.\n“Isplaćena dividenda osnivačima veća je od 14 miliona KM, a u obavezne zakonske rezerve izdvojeno je pet miliona KM, što pokazuje da kompanija raspolaže sa oko 19 miliona KM neraspoređene dobiti koja se intenzivno usmjerava u održavanje i plan razvoja rudnika”, navode u ovom rudniku.\nZa neto plate i ostala lična primanja 830 zaposlenih izdvojeno je 125 miliona KM, za poreze i doprinose na lična primanja više od 75 miliona KM, za ostale naknade prema državi u skladu sa zakonom više od pet miliona KM, za porez na dobit oko 14 miliona KM i za projekte podrške lokalnoj zajednici više od 3,5 miliona KM.\n“Sa ciljem prevazilaženja spornih pitanja i iznalaženja najpovoljnijih rješenja, ova kompanija je uvijek bila, a i sada je zainteresovana za konstruktivan dijalog sa nadležnim institucijama i rješavanje problema na zadovoljstvo svih zainteresovanih strana”, ističu u “Arselor Mitalu Prijedor”.\nDodaju da od osnivanja, 2004. godine, ova kompanija izmiruje svoje obaveze u potpunosti u skladu sa zakonom, propisima Republike Srpske i osnivačkim aktima. Srna\nTagovi: Arselor Mittal Prijedordobitgubicikoncesijarudnikvazno


Stanivuković preuzima funkciju od Radojičića, ali i višak zaposlenih u Gradskoj upravi - Istinito.com - Ne budi ovca!\nPočetna > Aktuelno > Stanivuković preuzima funkciju od Radojičića, ali i višak zaposlenih u Gradskoj upravi\n22. Decembra 2020. 22. Decembra 2020. Istinito1185Leave a Comment on Stanivuković preuzima funkciju od Radojičića, ali i višak zaposlenih u Gradskoj upravi\nDosadašnji gradonačelnik Banjaluke Igor Radojičić u četvrtak bi trebalo da preda dužnost novoizabranom gradonačelniku Drašku Stanivukoviću.\nStanivuković sutra preuzima sertifikat o izboru za gradonačelnika u Centralnoj izbornoj komisiji BiH u Sarajevu, a već narednog dana biće obavljena primopredaja dužnosti u Gradskoj upravi Banjaluka.\nIako se ni Stanivuković, ni Radojičić još nisu oglašavali povodom primopredaje dužnosti, njihovi saradnici su dogovorili detalje, tvrde izvori Istinito.\nStranivukovića će na samom startu dočekati izmijenjen Pravilnik o unutrašnjoj organizaciji poslova i sistematizaciji radnih mjesta u Gradskoj upravi, kojim je brojnim savjetnicima odlazećeg gradonačelnika omogućeno da zadrže radna mjesta u Gradskoj upravi i gradskim preduzećima koja su stekli pod, najblaže rečeno, neobičnim okolnostima.\nOve izmjene su u Službenom glasniku objavljene trećeg decembra, a na snagu su stupile uoči same primopredaje kako bi se zapečatilo još jedno SNSD-ovo stranačko zapošljavanje, iako u Gradskoj upravi godinama ima viška zaposlenih.\nTagged banja luka istinito primopredaja radojičić stanivukovic


Grad Beograd preuzima KPGT od Ljubiše Ristića – Sandzak Vijesti\nGrad Beograd preuzima…\nFoto: Getty Images, Vladimir Zivojinovic / Stringer\n“Ljubiša Ristić je najveći jugoslovenski i srpski pozorišni reditelj modernog doba, a KPGT je njegov životni projekat i jedan od najvećih u našem pozorištu, koji postoji 42 godine. Ponosan sam jer poslednje dve godine ovo pozorište ima kontinuiranu podršku Grada Beograda. Ovo pozorište koje ima svoju scenu u Staroj šećerani, okuplja mlade glumce i posle četiri decenije, predstavlja pozorišnu avangardu i jedinstvenu pojavu u našoj kulturi”, rekao je Vesić.\nOn je objasnio da se prošle nedelje dogovorio sa osnivačem KPGT-a Ljubišom Ristićem da tokom 2021. godine, a najkasnije do 1. jula, Grad Beograd preuzme osnivačka prava nad ovim pozorištem.\n“Kao i u slučaju Teatra “Vuk”, Grad Beograd će pokrivati troškove rada pozorišta i projektno finansirati predstave. Svojevremeno je Grad Beograd, po istom principu, preuzeo “Zvezdara teatar”. Preuzimajući osnivačka prava, Grad će obezbediti da ovo alternativno pozorište normalno radi. Pored toga, pozorište se nalazi u Šećerani koja će do kraja godine izmenom Plana generalne regulacije Grada Beograda biti proglašena prostorom namenjenim za kulturu, obrazovanje, kreativnu industriju i inovacije. Grad će otkupiti Šećeranu, a potom će zgrade koje se tu nalaze biti rekonstruisane prema projektima Zavoda za zaštitu spomenika kulture. Tako će ovaj, nekada industrijski objekat postati novi kulturni centar našeg grada a najvažniji sadržaj će biti upravo KPGT”, objasnio je Vesić.\nOn je istakao da je ova odluka zahvalnost Grada Beograda Ljubiši Ristiću za sve što je učinio za kulturu našeg grada i zemlje. Vesić je naglasio da Grad Beograd ulaže u kulturu više od četiri odsto budžeta, što je nekoliko procenata više od drugih glavnih gradova u regionu.\n“Kada govorim o tim ulaganjima, ne mislim na novi muzej grada, čiju izgradnju počinjemo na proleće a koji će koštati oko 20 miliona evra, niti na novi teatar “Bojan Stupica”, čija je vrednost osam miliona evra, na novu gradsku galeriju na Kosančićevom vencu, koja će koštati oko dva miliona evra, niti na rekonstrukciju Pozorišta “Dadov”, čija je vrednost malo veća od milion evra. Svaki dinar uložen u kulturu predstavlja ulaganje u budućnost. Kada bismo mogli, davali bismo više, mada Beograd poslednjih godina ulaže u kulturu više nego ikada decenijama unazad”, poručio je Vesić.


Borba otkriva: Porodica funkcionera Vlade reketira građane koji odlaze u Ameriku da beru marihuanu! - Borba\nBorba otkriva: Porodica funkcionera Vlade reketira građane koji odlaze u Ameriku da beru marihuanu!\nDate: Novembar 01, 2018\nPorodica funkcionera DPS-a, koji je ujedno i službenik u jednom ministarstvu, već dvije godine učestvuje u reketiranju naših građana koji sezonski odlaze da beru marihuanu u SAD-u, saznaje Borba. Majka i sestra tog funkcionera su zadužene za regrutaciju građana koji žele da idu u SAD, a za uzvrat njima moraju da daju procenat od zarade. Njih dvije su takođe angažovane na, kako se to naziva, trimanju marihuane i one rukovode grupama koje dolaze iz Crne Gore.\n“Taj službenik Vlade pomaže da se što prije obezbijede vize za SAD, a članovi njegove porodice su angažovani za rad na terenu, tačnije za vrbovanje, a zatim i za reketiranje građana koji odavde idu sezonski da beru marihuanu. On je zaposlen u ministarstvu preko kojeg je moguće omogućiti sređivanje papirologije, odnosno, viza. Svi koji preko njega i njegove porodice idu na pomenuti posao, dužni su da mjesečno plaćaju određeni procenat, kao reket, zbog toga što su im sredili da odu i zarade neki dinar”, kazao je naš sagovornik koji radi na jednoj od plantaža u SAD-u.\nTakođe, taj funkcioner Vlade je pozicioniran i u samom DPS-u, a njegova porodica je za svake izbore angažovana za prikupljanje glasova u jednom naselju u okolini Podgorice.\nKako saznajemo, njegova porodica ima i razvijen biznis u Podgorici, tačnije u samom centru grada.\nRedakcija Borbe je pripremila serijal tekstova o ovoj temi, sa lica mjesta, a uskoro ćemo objaviti identitet svih lica koja učestvuju u reketiranju građana, sa izjavama osoba koje su predmet reketa, kao i njihove fotografije.\nTags:DPSfunkcioner Vladeplantaže marihuanereketiranjeSAD\nKnežević poziva na jedinstvo: Organizatori protesta i dio medija da prestanu da se igraju politike!


DOBRA POPUNJENOST: Hotelijeri očekuju još veći priliv gostiju – Portal Luca\nDOBRA POPUNJENOST: Hotelijeri očekuju još veći priliv gostiju\nPozitivan trend dolaska turista nastavlja se tokom jula, a tek se očekuju najveće gužve, saopštili su predstavnici velikih hotelskih preduzeća i dodali da se gosti osjećaju sigurno u Crnoj Gori.\nHotelijeri su naveli da svi napori koji se ulažu u prethodnih nekoliko mjeseci daju rezultate, a osim vikendima sve više je gostiju i tokom nedjelje.\nPredstavnik kompanije Porto Montenegro, Predrag Leković, kazao je agenciji Mina-business da su zadovoljni dosadašnjim tokom sezone i da se nadaju da neće biti novih problema sa pandemijom.\n„Zadovoljni smo procentima popunjenosti svih kapaciteta – marine, hotela i turističkih apartmana u toku prve polovine sezone. Nadamo se da osjetljiva epidemiološka situacija neće pokvariti ono što možemo da očekujemo u narednom periodu“, rekao je Leković.\nPrema njegovim riječima, došlo je do neizbježne promjene u strukturi gostiju koju diktira više faktora – epidemiološka situacija, dostupnost destinacija, mogućnosti dolaska.\nU hotelu Regent najveći broj gostiju je iz Rusije, Ukrajine i Srbije, ali i iz ostalih zemalja regiona.\nZa razliku od prethodnog perioda, kako je naveo Leković, raduje i ohrabruje porast broja gostiju iz Sjedinjenih Američkih Država (SAD), što je rezultat i novog projekta na kojem u kompaniji rade.\n„Bilježimo rekordnu ispunjenost kapaciteta kako u hotelu u kojem je sve teže naći praznu sobu, tako i u marini čiji vezovi su ispunjeni na oko 85 odsto. Prema riječima gostiju, kod nas i u Crnoj Gori uopšte, oni se osjećaju sigurno i pored složene epidemiološke situacije u svijetu“, naveo je Leković i dodao da zbog toga ostaju i na duži vremenski period.\nOn je rekao da očekuju određena unapređenja u ostalim segmentima, prije svega u vezi sa dolascima putnika i graničnim prelazima.\n„Trend porasta broja onih koji dolaze jahtama nam govori o značaju razvoja i unapređenja te grane turizma i trebalo bi nastaviti napore da se to i dešava“, smatra Leković.\nVlasnik hotelske grupe Casa del mare, Nikola Milić, rekao je agenciji Mina-business da su u hotelima kojima upravljaju sve češće prisutni gosti iz bivših sovjetskih republika, a priželjkuje se veći priliv gostiju iz Rusije i Zapadne Evrope.\n„Kada govorimo o broju noćenja, zadovoljni smo kako se realizuje sezona, a nadamo se da će i prihodi ispratiti najave. Rano je govoriti o tome, jer postoji mnogo faktora koji bi mogli uticati na dalji tok sezone, prije svega pojava novog soja virusa i zatvaranje drugih zemalja. Svakako, trudićemo se da pratimo potrebe gostiju i da njihov boravak u Crnoj Gori činimo izuzetnim“, dodao je Milić.\nKako navode iz Casa del Mare, zdravstveni standardi ne odstupaju od onoga kako se inače radilo u hotelima kojima upravljaju, a godina krize bila je šansa za stručno usavršavanje upravljačkih sposobnosti.\nPredstavnik Udruženja turoperatora Kotora, Slavenko Šućur, saopštio je da nedostaju turisti iz Zapadne Evrope, pogotovo Francuzi i Njemci, ali da raste broj turista iz SAD-a koji dolaze preko Dubrovnika.\nOn je ocijenio da nije samo pandemija ugrozila turizam u Kotoru, već i nedovoljna briga o strategiji koja bi taj UNESCO grad zadržala na listi najpoželjnijih destinacija.\nŠućur je objasnio da je do prošle godine, Kotor, kao dragulj obale, svojom ljepotom privlačio turiste zahvaljujući preporukama stranih medija i preporuka.\n„U trenucima pojave krize jasno nam je bilo da ćemo se u narednim godinama boriti za goste. Pohvalan je uloženi napor da ova sezona počne i traje, a vidljiv je i pozitivan trend porasta broja gostiju. Sada smo u situaciji da radimo za prošlu godinu, a tek onda razmišljamo za dalje“, naveo je Šućur.\nPredstavnici Luštici Bay govore o najboljoj sezoni od otvaranja. Iako su glavna poređenja sa rekordnom 2019. godinom, u turističkom kompleksu Luštica Bay posvećeni su sezoni sa najvećim procentom popunjenosti kapaciteta.\nIzvršni direktor hotela The Chedi Luštica Bay, Jan Albers, kazao je da su doveli u balans povećan broj gostiju i korigovane cijene, zbog čega mogu govoriti o veoma uspješnoj sezoni, ali i o najavama za jesen i narednu godinu.\n„Promijenili smo marketing strategiju i pažnju sa naših prepoznatljivih tržišta kao što su Ujedinjeno Kraljevstvo, Njemačka, Švajcarska, Francuska i Rusija usmjerili ka domaćim i gostima iz regiona. Upravo su oni ti koji u najvećoj mjeri popunjavaju naše kapacitete u prvoj polovini godine“, rekao je Albers agenciji Mina-business.\nPrema njegovim riječima, otvorila su se i neka potpuno nova tržišta, poput Ujedinjenih Arapskih Emirata (UAE), koji su veoma dobri gosti.\nAlbers je saopštio da gosti dolaze i iz ostalih zemalja sa kojima je Crna Gora povezana direktnim letovima, ali u kojima vladaju liberalniji zdravstveni protokoli.\nOvogodišnju zimsku sezonu očekuju najbolju do sada i ohrabruje ih to što je poslije godine krize došla godina sa najvećim potencijalom.\nNastavak pozitivnog trenda priliva gostiju iz regiona i drugih zemalja Evrope i svijeta evidentan je na osnovu gužvi koje se stvaraju duž cijele obale.\nTuristi daju šansu novim destinacijama, pa pozitivno poslovanje u nekim mjestima govori o preraspodjeli potencijala koji Crna Gora ima, ali i njenom vraćanju na turističku mapu svijeta.\nRukometprije 5 minuta


Ubuduće kovertirani računi za struju | Glas javnosti\nPočetna > Beograd > Ubuduće kovertirani računi za struju\nBEOGRAD - Elektrodistribucija Beograd (EDB) će potrošačima ubuduće dostavljati kovertiran račun za struju, dok će izgled samog računa ostati nepromenjen, najavio je na konferenciji za novinare direktor EDB-a Stevan Milićević.\nPrvi kovertiran račun za struju stići će na adresu svih 800.000 potrošača u Beogradu, već u septembru, odnosno sa sledećim računom za struju, rekao je Milićević i dodao da će sam izgled računa ostati isti.\nOn je objasnio da je EDB doneo odluku da potrošačima dostavlja kovertirane račune u nastojanju da nivo usluga prema kupcima podigne na viši stepen, kao i sa ciljem čuvanja tajnosti te vrste podataka.\nMilićević je predočio da je EDB za potrebe kovertiranja računa kupio 13 mašina koje se nalaze na devet lokacija u gradu, čija je nabavka EDB koštala oko 260.000 evra. On je naveo i da će kovertiranje i raznošenje računa EDB koštati oko 20 dinara po potrošaču.\nPotrošači će, kako je istakao, moći besplatno da provere svoje račune za struju i to putem SMS poruke, internetom, kao i da elektronski plate račun za struju. Na konferenciji je istaknuto i da je EPS doneo odluku da račun za struju bude jedinstven za sva privredna društva EPS-a na teritoriji Srbije i da će zbog toga račun za struju, koji je izdalo jedno privredno društvo EPS-a, moći da se plati i na teritoriji nekog drugog privrednog društva.


03.12.2019 / 22:45 Politika - Poruka iz Brisela\nOliver Varhelji / Vijesti.ba\nBiH je napravila značajne korake na putu ka EU, ali treba da se pozabavi najvažnijim prioritetima koji su identifikovani u Mišljenju EU, kao što su reforma sudstva i upravljanje migracijama, izjavio je danas novi evropski komesar za proširenje Oliver Varhelji.\nOn je na okruglom stolu u Evropskom parlamentu, na kojem je bilo riječi o eurointegraciji zapadnog Balkana, pozvao Srbiju da ubrza proces reformi na putu ka EU, istakavši da su potrebni čvrsti, sveobuhvatni i opipljivi rezultati u ključnim oblastima demokratije, vladavine zakona i slobode medija.\n"Evropska komisija će početkom sljedeće godine predstaviti sugestije za proces pridruživanja, da bi se ojačao pregovarački proces", rekao je Varhelji u prvom obraćanju u Evropskom parlamentu od izbora za komesara EU.\nVarhelji je izrazio očekivanje će nova vlast u Prištini raditi na ponovnom pokretanju dijaloga sa Beogradom, uključujući korake kao što je ukidanje taksi od 100 odsto na uvoz robe iz Srbije.\nGovoreći o tome šta treba učiniti da region, koji je integralni dio Evrope, ima kredibilnu perspektivu pristupanja EU, Varhelji se založio za dinamičniji proces umjesto jednostavnog otvaranja i zatvaranja poglavlja u pristupnim pregovorima.\n"Fokus pritom mora da bude na stvarnom uticaju reformi na terenu, a najbolja mjera napretka će biti brzina ekonomskog razvoja, povećanje prosperiteta i kvaliteta života kao i sloboda ljudi", rekao je on.\nPrema njegovim rečima, u zemljama zapadnog Balkana neophodno je snažno političko angažovanje za sprovođenje reformi", ne zbog EU, već zbog sopstvenih građana.\nVarhelji je rekao da je veoma razočaran zbog nepostizanja konsenzusa o otvaranju pregovora sa Sjevernom Makedonijom i Albanijom i dodao da će, bez obzira na to, nastaviti da se zalaže da se donese pozitivna odluka o tome prije samita u Zagrebu u maju sljedeće godine.\nNa okruglom stolu o eurointegraciji zapadnog Balkana u Evropskom parlamentu učestvovali su predstavnici nacionalnih parlamenata zemalja zapadnog Balkana.\nČović i Plenković se sastali uoči otvaranja Pelješkog mosta


Reprezentaciji Francuske svetska titula u alpskom skijanju\nReprezentacija Francuske osvojila je zlatnu medalju na prvenstvu sveta u alpskom skijanju, koje se od 7. do 20. februara održava u Garmišpartenkirhenu.\nSrebro u ekipnoj konkurenciji pripalo je Austriji koja je kao i Francuska ostvarila dve od četiri pobede u paralelnom slalomu, ali uz slabije rezultate, dok je bronzu "zaradila" selekcija Švedske.\nNa programu šampionata sveta u četvrtak je takmičenje žena u veleslalomu.\nSkijaška reprezentacija Francuske\nŠlirencauer najbolji u Bad Mitendorfu\nAustrijanac Gregor Šlirencauer trijumfovao je na takmičenju u skijaškim skokovima koje je danas u okviru Svetskog kupa održano u Bad Mitendorfu u Austriji.\nNajuspešnija skijašica u istoriji Svetskog kupa Lindzi Von, najavila je povlačenje, pošto se prethodnih nekoliko sezona mučila sa povredama.\nHokejaši Crvene zvezde osvojili su titulu prvaka Srbije, pošto su u finalu plej-ofa pobedili Vojvodinu.\nTina Maze konačno pobedila u superveleslalomu i ušla u istoriju skijanja!\nSlovenačka skijašica Tina Maze prvi put u karijeri pobedila je u superveleslalomu, koji je vožen u austrijskom Sent Antonu i postala šesta skijašica u istoriji koja je slavila u svih pet disciplina (slalom, veleslalom, superveleslalom, spust i super kombinacija).\nČETIRI SKAKONICE - OBERSDORF Iznenađenje već na prvom koraku, Kobajaši najbolji, branilac titule tek osmi\nJapanac Rjoju Kobajaši pobedio je u ski skokovima u Obersdorfu, prvom takmičenju na tradicionalnoj novogodišnji turneji "Četiri skakaonice".


Ministarstvo finansija: Obveznici imaju još nedelju dana da pređu na novi model e-fiskalizacije - TV, radio i internet Biser, Pozarevac\nMinistarstvo finansija: Obveznici imaju još nedelju dana da pređu na novi model e-fiskalizacije\nObjavio / la:ekapija | 24 apr, 2022 - 08 : 00 | Ekonomija | 0\nMinistarstvo finansija podseća da, u skladu sa Zakonom o fiskalizaciji, svi obveznici fiskalizacije imaju još tačno nedelju dana, do 30. aprila 2022. godine, da pređu na model e-fiskalizacije, koji podrazumeva upotrebu novog hardverskog ili softverskog rešenja.\nU skladu sa tim, potrebno je da počev od 1. maja 2022. godine, obveznici izdaju nove fiskalne račune sa QR kodom, kako bi nastavili da rade u skladu sa Zakonom o fiskalizaciji. U suprotnom, obveznici će biti podložni kaznenim merama, a u skladu sa pomenutim zakonom, navedeno je na portalu Ministarstva finansija.\nJoš jednom je napomenuto da su obveznici fiskalizacije u obavezi da najpre putem portala Poreske uprave ePorezi prijave lokacije poslovnog prostora i poslovnih prostorija, a zatim je potrebno da preko elektronskog servisa za fiskalizaciju, autorizovane osobe traže izradu bezbednosnih elemenata za određeni PIB i određeni poslovni prostor koji su prijavili. Važno je da obveznik naruči bezbednosni element kada je spreman za efiskalizaciju, odnosno kada zna koji fiskalni uređaj će koristiti.\nKada je reč o fiskalnim uređajima, Poreska uprava je do sada odobrila 462 elemenata elektronskog fiskalnog uređaja, a na sajtu Poreske uprave purs.gov.rs se nalazi spisak elemenata i proizvođača, kako bi se obveznici odlučili koji fiskalni uređaj će koristiti.\nDo današnjeg dana ukupno je 140.684 obveznika prijavilo 204.353 lokacija poslovnog prostora, a Poreska uprava je izradila 200.329 bezbednosnih elemenata po zahtevu obveznika, od kojih je preuzeto njih 173.438, navedeno je na portalu.\nPozivaju se obveznici fiskalizacije koji su podneli prijavu i u svoje poresko sanduče dobili obaveštenje o izrađenom bezbednosnom elementu, da ga preuzmu u nadležnoj filijali Poreske uprave.\nZa uručenje bezbednosnih elemenata, Poreska uprava radi svakog radnog dana, kao i za vreme Vaskršnjih praznika, danas, u subotu 23. aprila, kao i u ponedeljak, 25. aprila 2022. godine, od 07:30 – 18 časova.\nNa novom sistemu trenutno se dnevno primi preko 3 miliona računa sa QR kodovima, a dan sa najviše računa je 21. april, kada je Poreska uprava primila 3,8 miliona novih fiskalnih računa.\nKako obveznici ne bi imali dodatni trošak zbog prelaska na novi model, država je prijavljenim obveznicima za subvencije isplatila 100 EUR po svakom prodajnom mestu i po svakom fiskalnom uređaju još 100 EUR, dok je za privrednike koji nisu u sistemu PDV-a taj iznos uvećan za 20%. Ukupno je u tu svrhu isplaćeno oko 5 milijardi dinara, navodi se na sajtu Ministarstva.\nPrednosti koje donosi novi sistem e-fiskalizacije su brojne za državu i privredu, jer se na taj način suzbija nelojalna konkurencija i omogućava efikasnija borba protiv sive ekonomije, olakšava poslovanje, smanjuju se troškovi na duži rok, ukida se nepotrebno administriranje i stvara bolji poslovni ambijent.\nGrađani će takođe efikasnije moći da se uključe u borbu protiv sive ekonomije, jer im je omogućeno da preko QR koda proveraju ispravnost svakog fiskalnog računa skeniranjem mobilnim telefonom. Na taj način kupci utvrđuju da li je porez koji su platili završio tamo gde treba, u Poreskoj upravi, što znači da novi sistem omogućava kupcima da budu kontrolori fiskalnih računa.\nSvi koji su obveznici fiskalizacije, potrebno je da u najkraćem roku ispune svoju zakonsku obavezu, navodi se na portalu.\nPrevious Danas je Uskrs, najradosniji hrišćanski praznik\nSledeći Poljoprivrednici Braničeva četvorostruko povećali zasade suncokreta\nNSZ: Isplata redovne i privremen novčane nadoknade


BalkanMagazin :: Slovenija počela predsedavanje EU: Janša obećao „perspektivu“ za Zapadni Balkan i setio se Jugoslavije\nsreda, 07. jul 2021 13:32\nPredstavljajući u Evropskom parlamentu u Strazburu prioritete evropskog šestomesečnog predsedavanja Evropskom unijom, premijer Slovenije Janez Janša rekao je da, između ostalog, namerava da se usredsredi na saradnju EU sa zemljama Zapadnog Balkana.\nEU i NATO ili - neko drugi?\n„Naša je ambicija da oživimo evropsku perspektivu za zemlje Zapadnog Balkana. To je obećanje dato na samitu u Solunu 2003. godine“, rekao je Janša, obraćajući se evropskim poslanicima koji ove nedelje plenarno zasedaju u Strazburu. On je ocenio da će na taj način Evropska unija pokazati da je „strateški igrač“.\nJanša je naglasio da evropska perspektiva treba građanima da bude očigledna i opipljiva kako bi oni podržali reforme.\n„Ukoliko ne učinimo korak napred na Zapadnom Balkanu – učiniće to neko drugi, neko ko ima i drugačije interese i drugačije vrednosti“, poručio je Janša, aludirajući na prisustvo Rusije, Kine i Turske u regionu.\nKao ostale glavne prioritete slovenačkog predsedavanja Janša je naveo borbu protiv epidemije korona virusa, reforme u oblasti digitalne ekonomije, u oblasti ekologije i u oblasti koja se u terminologiji EU naziva „evropski način života“. U prioritete slovenačkog predsedavanja spada i „dobra saradnja sa NATO paktom“.\nKritika zbog odnosa prema „vrednostima EU“\nU toku rasprave brojni evropski poslanici, uglavnom sa levice i iz redova Zelenih, oštro su kritikovali Janšu zbog toga što Slovenija još nije imenovala svog predstavnika u evropskom tužilaštvu, kao i zbog toga što – kako su naveli – on ne poštuje ni slobodu medija, ni nezavisnost pravosuđa.\nVećina kritički raspoloženih poslanika naglašavala je u optužujućem tonu da je Janša politički prijatelj mađarskog premijera Orbana.\nJanšu su izrazito podržali poslanici sa krajnje desnice i u nešto umerenijem tonu – poslanici sa desnog centra – Evropske narodne partije (EPP), najveće grupe u Evropskom parlamentu.\n„Gospodine Janša, Evropski parlament izrazio je duboku zabrinutost zbog vašeg odnosa prema vrednostima EU. Nema nesporazuma: vaši napadi na novinare i slobodu medija, vaši pritisci na pravosuđe i vaše mešanje u imenovanje tužilaca – nepodnošljivi su“, rekla je holandska poslanica Sophie in 't Veld iz centrističke poslaničke grupe Renew Europe.\n„Svetla prošlost i svetla budućnost“\nJanša je juče došao u Evropski parlament u Strazburu znajući da ga čeka baražna vatra poslanika.\nSlovenački premijer - nazvan „Gospodin Twito” zbog svojih uvredljivih poruka na mreži tviter upućenih novinarima - juče je u Evropskom parlamentu pokušao da spusti temperaturu, izbegavajući upuštanje u direktnu polemiku.\nZanimljivo je da je svoje obraćanje evroposlanicima Janša završio evocirajući prošlost u kojoj je u Evropskom parlamentu dočekivan burnim aplauzima kao borac za slobodu i demokratiju, a ne kao totalitarni otpadnik i Orbanov dvojnik.\n“Pre 30 godina Slovenija se još uvek borila za slobodu i demokratiju /…/ Mnogi tada nisu shvatili šta se dešava. Nedelju dana pre deklaracije o nezavisnosti Slovenije, EU je dala 800 miliona ekija kako bi Jugoslavija ostala ujedinjena. Slovenija je bila protiv toga jer smo znali da Jugoslavija ne može da opstane kao demokratija”, rekao je Janša.\nDodao je da u Evropskoj uniji Slovenija ima „svetlu budućnost“ i da je zbog toga “veoma zahvalna”. Naglasio je da je Slovenija danas “peta na svetu na listi bezbednih zemalja”, njen privredni rast među najvećima u svetu…\nAntijugoslovenstvo više nije u modi\nNa optužbe evropskih poslanika da on gazi načela pravne države, da imenuje svoje ljude na čelo policije, da vrši pritisak na medije, Janša je u zaključnoj reči odgovorio:\n“Mi smo ušli u EU da bismo sarađivali, a ne da bismo bili podeljeni. Živeli smo u jednoj federaciji koja je bila socijalistička. Nije bilo demokratije, ni poštovanja ljudskih prava. Ta je zemlja postojala sve dok nacije nisu počele da budu klasifikovane kao pro-jugoslovenske i anti-jugoslovenske“, rekao je Janša i dodao da ne želi da se slično desi i sa EU.\n„Postoje zajedničke vrednosti koje su upisane u Lisabonski ugovor. Ključni je značaj pravne države, nezavisno pravosuđe i mediji. Ja sam poslednji novinar koji je bio zatvoren u Sloveniji. Danas u njoj nema represije prema medijima i novinarima“, zaključio je slovenački premijer, ostavljajući utisak da nije shvatio da kritikovanje odavno pokojne Jugoslavije više ne donosi političke poene u Evropi niti popravlja politički imidž.\nDo sada neviđeni bojkot\nReputacija Janeza Janše do te mere je loša da je pariski dnevnik Figaro izvestio da je slovenačko predsedavanje „otrovan poklon“ za Francusku koja će od nje preuzeti mesto predsedavajuće zemlje EU u januaru iduće godine. Francuski predsednik Makron biće tada u punoj kampanji za predsedničke izbore i mnogo bi mu značile pobede i rezultati na evropskom planu.\n„Ti rezultati biće mogući samo ako ekipe slovenačkog predsedavanja budu dovoljno napredovale“, piše Le Figaro.\nU kakvom je polemičkom kontekstu počelo slovenačko predsedavanje najbolje govori sledeća epizoda: zbog prisustva Janeza Janše prošlog četvrtka, potpredsednik Evropske komisije Frans Timermans odbio je da se fotografiše sa članovima Evropske komisije, kako je to inače običaj na početku predsedavanja jedne zemlje. Učinio je to znak neslaganja sa Janšinom politikom pritiska na sudije i medije u Sloveniji.\n„Do sada neviđeno“, komentarišu ovdašnji mediji.


RADONJIĆ POSLE POBEDE NAD MAKABIJEM: 'Veoma sam zadovoljan, odigrali smo sa velikom željom i energijom' - Evroliga, Košarka\nVladimir Andonov 01.04.2021., 23:30\nCrvena ZvezdaDejan RadonjićEvroligaKK Crvena zvezdakk makabi\nPrethodna vest VLADIMIR LUČIĆ HEROJ BAJERNA! Bavarci slavili protiv Žalgirisa u dramatičnom finišu! (VIDEO)\nSledeća vest DŽORDAN LOJD NAKON TRIJUMFA: ‘Naši navijači sad mogu mirno da spavaju’\nVLADIMIR LUČIĆ HEROJ BAJERNA! Bavarci slavili protiv Žalgirisa u dramatičnom finišu! (VIDEO)\nDŽORDAN LOJD NAKON TRIJUMFA: ‘Naši navijači sad mogu mirno da spavaju’


INJAC: Rodna perspektiva definisana kao jedan od prioriteta Ministarstvo odbrane – Portal Luca\nINJAC: Rodna perspektiva definisana kao jedan od prioriteta Ministarstvo odbrane\nMinistarstvo odbrane definisalo rodnu perspektivu kao jedan od svojih prioriteta, a koja je sada sastavni dio internih politika i procesa u domenu upravljanja ljudskim resursima, kazala je ministarka odbrane Olivera Injac.\nInjac se danas sastala sa koordinatorkom Centra zakontrolu malokalibarskog i lakog naoružanja u Jugoistočnoj i Istočnoj Evropi (SEESAC), Bojanom Balon. One su razgovarale o dosadašnjoj saradnji, realizovanim i tekućim projektima iz oblasti rodne perspektive, kao i mogućnostima za dalje širenje saradnje.\nKako je saopšteno, Injac je kazala da je implementacija Rezolucije Savjeta bezbjednosti UN 1325 “Žene, mir i bezbjednost“ predstavlja i nacionalni prioritet, što je, kako je navela, potvrđeno usvajanjem akcionih planova za njenu implementaciju.\n“ U vezi sa tim, navela je da borba protiv predrasuda i stereotipa zahtijeva čvrst i odlučan pristup svih aktera koji se bave pitanjima rodne ravnopravnosti, te da jedino na taj način možemo stvoriti društvo jednakih mogućnosti, gdje žene imaju ključne uloge“, naveli su iz Ministarstva odbrane. .\nSaopšteno je da je Balon pozitivno ocijenila vrlokonkretne mjere koje Ministarstvo odbrane sprovodi u cilju unaprijeđenja rodne ravnopravnosti u odbrambenom sektoru.\n„Ukazala je na saradnju koju je SEESAC uspostavio sa zemljama Zapadnog Balkana, sa posebnim akcentom na regionalni projekat “Jačanje regionalne saradnje na planu integracije rodne perspektive u reformi sektora bezbjednosti u zemljama Zapadnog Balkana”, koji postoji od 2012. godine. U tom kontekstu je naglasila da će SEESAC nastaviti da doprinosi zemljama regiona u podizanju nivoa svijesti o rodnoj ravnopravnosti i jačanju mehanizama za njegovo postizanje“, piše u saopštenju.\nDodaje se da su Injac i Balon izrazile spremnost za intenziviranje saradnje u narednom periodu, ne samo kroz implementaciju druge faze regionalnog projekta, već i kroz realizaciju niza drugih aktivnosti prilagođenih prioritetima i potrebama Ministarstva odbrane.\nCentar za kontrolu malokalibarskog i lakog naoružanja u Jugoistočnoj i Istočnoj Evropi (SEESAC) predstavlja zajedničku inicijativu Programa Ujedinjenih nacija za razvoj (UNDP) i Savjeta za regionalnu saradnju (Regional Cooperation Council) sa ciljem jačanja nacionalnih i regionalnih kapaciteta za kontrolu i smanjenje širenja i zloupotrebe malokalibarskog i lakog oružja, čime se ostvaruje doprinos većoj stabilnosti, bezbjednosti i razvoju Jugoistočne i Istočne Evrope.\nPovezane teme:Ministarstvo odbraneOlivera InjacRodna perspektiva


Članovi PGP sa Španijom razgovarali sa direktorom Instituta Servantes\nPredsednik Poslaničke grupe prijateljstva sa Španijom dr Neven Cvetićanin i članovi Grupe prof.dr Miodrag Stojković i Balint Pastor razgovarali su danas, u Domu Narodne skupštine, sa direktorom Instituta Servantes Antoniom Lasarom Gonsalom.\nSusret članova Odbora za finansije, republički budžet i kontrolu trošenja javnih sredstava sa delegacijom Odbora za budžet EP\nČlanovi Odbora za finansije, republički budžet i kontrolu trošenja javnih sredstava razgovarali su danas, u Domu narodne skupštine, sa delegacijom Odbora za budžet Evropskog parlamenta, koju je predvodio Salvador Garida Poljedo.\nČlanovi Odbora za evropske integracije razgovarali sa delegacijom Odbora za budžet Evropskog parlamenta\nČlanovi Odbora za evropske integracije razgovarali su danas, u Domu narodne skupštine, sa delegacijom Odbora za budžet Evropskog parlamenta, koju je predvodio Salvador Gariga Poledo.\nSusret članova PGP sa Japanom i ambasadora Japana u Srbiji\nPredsednica Poslaničke grupe prijateljstva sa Japanom Aleksandra Đurović i članovi Grupe razgovarali su juče, u Domu Narodne skupštine, sa ambasadorom Japana u Srbiji Nj.E. Masafumijem Kurokijem.\nČlanovi PGP sa Makedonijom u Narodnoj skupštini razgovarali sa predsednikom Sobranja Republike Makedonije\nČlanovi Poslaničke grupe prijateljstva sa Makedonijom u Narodnoj skupštini sastali su se danas u u Domu Narodne skupštine sa delegacijom Sobranja Republike Makedonije, koju je predvodio Trajko Veljanovski, predsednik Sobranja.\nPredsednik i članovi PGP sa Belgijom razgovarali sa ambasadorom Belgije u Srbiji\nPredsednik Poslaničke grupe prijateljstva sa Belgijom Dragan Tomić i članovi PGP Jadranka Joksimović, Pavle Markov i Milan Kovačević sastali su se 21. marta 2013. godine sa ambasadorom Belgije u Beogradu Nj.E. Alenom Kundickim.\nPrezentacija rezultata projekta Učim i stvaram\nU domu Narodne skupštine, na inicijativu narodnog poslanika Srđana Šajna, održana je, danas, prezentacija rezultata projekta „Učim i stvaram“, koje je realizovalo udruženje Roma „Sloga“ opštine Sečanj, uz podršku vladine Kancelarije za ljudska i manjinska prava.\nFrancuska će nastaviti sa podrškom Srbiji na putu evrointegracija\nParlamentarna delegacija Francuske koja učestvuje na zasedanju Interparlamentarne unije u Ekvadoru je tokom bilateralnog susreta sa našom delegacijom ukazala da će se podrška Srbiji na putu evrointegracije nastaviti i u buduće.\nSrbija podržala napore u iznalaženju nove strategije održivog razvoja\nČlan srpske delegacije, Vladimir Marinković, koji učestvuje na 128. Zasedanju Interparlamentarne unije u Ekvadoru, u generalnoj debati o održivom razvoju pozvao je poslanike iz celog sveta da se definiše nova strategija održivog razvoja, a Interparlamentarnu uniju da konkretnim aktivnostima doprinese potpunoj implementaciji te strategije.\nOdržan Sedmi KOSAP\nDelegacija Narodne skupštine učestvovala je na Sedmoj konferenciji odbora za evropske integracije parlamenata zemalja koje učestvuju u Procesu stabilizacije i pridruživanja Jugoistočne Evrope (KOSAP), koja je održana 22. marta 2013. godine, u Sarajevu, u organizaciji Parlamentarne skupštine Bosne i Hercegovine.\nSrpska policija među najefikasnijim u svetu u borbi protiv trgovine drogom\nŠefica srpske parlamentarne delegacije na zasedanju Interparlamentarne unije u Ekvadoru, Marija Obradović, u svojstvu paneliste, pohvalila je na okruglom stolu rad srpske policije i pozvala predstavnike parlamenata iz celog sveta na intezivniju međunarodnu saradnju u oblasti borbe protiv trgovine drogom i organizovanog kriminala, posebno u oblasti zakonodavstva.\nBundestag neće stajati na putu evrointegraciji Srbije\nParlamentarna delegacija Nemačke u Interparlamentarnoj uniji je istakla da Nemačka neće stajati na putu integraciji Srbije u Evropsku uniju, ukoliko izveštaj Evropske komisije 14. aprila bude pozitivan i na osnovu toga Ministarstvo spoljnih poslova te zemlje bude donelo odgovarajući stav.\nUspešan nastup srpskih parlamentaraca na početku zasedanja Interparlamentarne unije\nDelegacija Narodne skupštine Republike Srbije učestvuje na 128. zasedanju Skupštine Interparlamentarne unije, na kojem je zastupljeno 130 parlamenata sveta.\nNarodni poslanik Emir Elfić razgovarao sa šefom Misije OEBS u Srbiji\nNarodni poslanik Emir Elfić sastao se danas u Narodnoj skupštini sa šefom Misije OEBS u Srbiji Peterom Burkhardom.\nPredsednica i članovi Poslaničke grupe prijateljstva sa Italijom razgovarali sa ambasadorom Italije u Srbiji\nPredsednica i članovi Poslaničke grupe prijateljstva sa Italijom razgovarali su danas sa ambasadorom Italije u Srbiji Nj.E. Armandom Varikiom.\nPredsednica Odbora za kontrolu službi bezbednosti Jadranka Joksimović razgovarala sa delegacijom Komiteta Saveta bezbednosti Ujedinjenih nacija za borbu protiv terorizma\nPredsednica Odbora za kontrolu službi bezbednosti Jadranka Joksimović razgovarala je juče, u Domu Narodne skupštine, sa delegacijom Komiteta Saveta bezbednosti Ujedinjenih nacija za borbu protiv terorizma, koju je predvodio Čen Veisjong, zamenik direktora Izvršnog direktorata za borbu protiv terorizma (CTED).\nČlanovi PGP sa Finskom razgovarali sa ambasadorom Finske u Srbiji\nČlanovi Poslaničke grupe prijateljstva sa Finskom razgovarali su juče sa Nj.E. Pekom Orpanom, ambasadorom Finske u Beogradu.\nPotpredsednik Narodne skupštine Nenad Popović učestvovao u razgovorima sa ruskim zvaničnicima u Moskvi\nPotpredsednik Narodne skupštine i predsednik Poslaničke grupe prijateljstva sa Rusijom dr Nenad Popović boravio je juče u Moskvi, gde je, kao član delegacije Vlade Republike Srbije, učestvovao u razgovorima sa ruskim zvaničnicima o unapređenju privrednih odnosa Srbije i Rusije.\nU Briselu održan Sedmi interparlamentarni sastanak Evropski parlament-Narodna skupština Republike Srbije\nSedmi interparlamentarni sastanak Evropski parlament –Narodna skupština Republike Srbije, kojim su predsedavali Milica Delević, predsednica Odbora za evropske integracije Narodne skupštine i Jelko Kacin, zamenik predsednika Delegacije Evropskog parlamenta za odnose sa Albanijom, Bosnom i Hercegovinom, Srbijom, Crnom Gorom i Kosovom, održan je u Briselu, 18. i 19. marta 2013. godine.\nUčešće narodne poslanice Nataše Vučković na zasedanju Komiteta za pravna pitanja i ljudska prava PSSE\nKomitet za pravna pitanja i ljudska prava Parlamentarne skupštine Saveta Evrope danas je na zasedanju u Parizu jednoglasno usvojio predlog Rezolucije i izveštaj “Alternativne krivične sankcije”, koji je predložila Nataša Vučković, narodna poslanica i članica stalne delegacije Narodne skupštine u PSSE.


Izgradnja fabrike "Sinofarm": Hoće li Srbija vakcinama snabdijevati i region? - BIGportal.ba\nIzgradnja fabrike “Sinofarm”: Hoće li Srbija vakcinama snabdijevati i region?\n16 Marta, 2021 16 Marta, 2021 050\nPredsjednik Srbije Aleksandar Vučić i ambasador Kine u Srbiji Čen Bo saglasni su da će, izgradnjom nove fabrike koja bi u Srbiji proizvodila vakcine kineske kompanije “Sinofarm”, Srbija biti svrstana u red onih zemalja koje i na ovom planu mogu da budu konkurentne na izuzetno zahtjevnom svjetskom tržištu.\nNa sastanku je naglašeno da bi, izgradnjom ove fabrike, Srbija dugoročno i strateški obezbijedila redovno snabdijevanje vakcinama i zaštitu zdravlja stanovništva Srbije, kao i zemalja regiona.\nVučić je ponovio zahvalnost prijateljskoj Kini i predsjedniku Si Đinpingu za ogromnu solidarnost i pomoć tokom pandemije virusa korona, zahvaljujući kojoj su građani Srbije među prvima u svijetu dobili kvalitetnu zaštitu od ove opasne bolesti, saopšteno je iz pres-službe predsjednika Srbije.\nOn je još jednom potvrdio izuzetno povjerenje građana Srbije u kinesku vakcinu, a time i u kinesku državu i njene stručnjake.\nTokom sastanka, bilo je riječi i o napretku radova na infrastrukturnim projektima u Srbiji na kojima rade kineske kompanije, konstatovano da projekti prate predviđenu dinamiku, te da će do kraja godine biti završena dva ključna infrastrukturna projekta, auto-put Preljina-Požega i brza pruga Beograd – Novi Sad.\nNa sastanku je razgovarano i o predstojećoj posjeti kineskog ministra odbrane Beogradu, koja će biti posvećena daljem unapređenju bilateralnih odnosa u ovoj oblasti.\nU Srbiji više od 5.000 oboljelih, 31 osoba preminula\nSiti i Bajern su sigurni, da li će “preživeti” Madriđani?


Konkurs za posao u EXIT timu još samo sedam dana! – CLUBBING.RS\nKonkurs za posao u EXIT timu još samo sedam dana!\nNovember 25, 2014 • No Comments •EXIT\nEXIT tim raste i razvija se. Prethodne godine predstavili smo EXIT avanturu, tri festivala u dve države, trenutno smo među najbrže rastućim festivalskim grupacijama u Evropi, zbog čega otvaramo vrata za najbolje kandidate iz oblasti marketinga, odnosa s javnošću, dizajna, web i community menadžmenta, event menadžmenta, finansija, fundraisinga, TV produkcije i čitavog niza drugih zanimanja i usmerenja.\nU prethodnih nekoliko nedelja preko aplikacije dostupne na sajtu www.exitteam.org na dvanaest otvorenih pozicija prijavilo se preko 1150 kandidata iz 32 države! Pored Srbije i i država iz regiona, prijave su pristigle i iz Nemačke, Francuske, Izraela, Holandije, Jermenije, Australije, Azerbejdžana, pa čak i Libana i Meksika!\nKonkurs će biti otvoren još svega sedam dana, do 1. decembra 2014. godine i pozvani su svi koji sebe vide među mladim i dinamičnim ljudima koji veruju da se velike stvari mogu postići samo težnjom ka velikim idejama!\nPotrebno je da kandidati odlično govore i služe se engleskim jezikom, da su društveni, pozitivni i ambiciozni, da poznaju, prate EXIT festival i svetsku muzičku i festivalsku scenu, te da poseduju kvalitete koje ih čine drugačijim od ostalih. Posebno se vrednuju organizacione veštine, socijalne veštine i poznavanje rada na računaru.\nKompletan opis poslova sa uslovima konkursa, kao i formular za prijavu, dostupni su na sajtu www.exitteam.org do 1. decembra. Uži krug izabranih kandidata biće pozvan na intervju, a odabrani saradnici počeće sa radom već početkom 2015. godine.


Baklanska ruta puteva droge pomera se ka istoku\nPutevi droge poslednjih godina menjaju svoju trasu, pa se tradicionalna centralna "balkanska ruta" na kojoj se nalazi Srbija, pomera ka istoku - tačnije prema Bugarskoj i Rumuniji, rečeno je danas Tanjugu u Kancelariji Vlade Srbije za borbu protiv droga.\nDo ovog pomeranja "balkanske rute", došlo je, kako navode, pre svega što krijumčari droge, posebno heriona, koji kreću sa područja Avganistana ili Turske, kada uđu na teritoriju Bugarske - oni su ušli na teritoriju EU.\n"Sem male i sporadične kontrole na granici Rumunije i Bugarske, oni imaju otvoren put ka zemljama EU, što je krajnja destinacija narkotika", rekao je direktor Kancelarije za borbu protiv droga Milan Pekić.\nPrema njegovim rečima, novi putevi i novi trendovi u krijumčarenju jesu da se droga prenosi preko Crnog mora, što pokazuju sve češće zaplene i kokaina i heroina u lukama.\nNajveći broj zaplena, kako je naveo, izvršen je u luci Konstanca u Rumuniji, koja je najveća crnomorska luka, ukazao je Pekić.\nKada je u pitanju Srbija i "balkanska ruta", obaveštajni podaci iz policije ukazuju da se veći deo narkotika ilegalnim putevima unosi iz Makedonije na Kosovo i Metohiju, a potom se drugim kanalima unosi na teritoriju centralnog dela Srbije.\nTakođe tu je distribucija iz Albanije i Crne Gore ka krajnjim desinacijama u EU, najčešće je reč o krijumčarenju marihuane.\nS druge strane, na područjima na kojima se proizvodi heroin, kao što su Avganistan i Turska, veoma je tražen prekursor anhidrid sirćetne kiseline, koji je neophodan u procesu proizvodnje heroina.\nAnhidrid se zato krijumčari u suprotnom smeru - sa područja Evrope u zemlje proizvodjače heroina.\nKada je u pitanju domaće "tržište", u toku 2015. godine u Srbiji je zaplenjeno 1.6 tona i 234.300 komada različitih vrsta droga, i to u 6.419 policijskih akcija.\nMeđutim, kolika količina zabranjenih narkotika stigne na ulice odnosno do zavisnika, teško je još uvek reći, ali se procenjuje da se ukupan broj zavisnika u Srbiji kreće izmedju 60.000 do 80.000.\nUpravo jedan deo posla Kancelarije za borbu protiv droga, koja je krajem prošle godine počela sa radom, jeste da uspostavi efikasan sistem evidentiranja svih ljudi koji su na neki način došli u kontakt sa drogom, istakao je Pekić.\nPrema podacima Kancelarije (koji su dobijeni od MUP-a Srbije), u toku prošle godine u različitim policijskim akcijama zaplenjeno je ukupno 1,3 tone marihuane, 69,8 kilograma heroina, 18,4 kilograma kokaina, 10,6 kilograma hašiša, preko 25 kilograma amfetamina, 6,2 kilograma ekstazija i tako dalje.\nU 2015. godini otkrivena su ukupno 5.694 krivična dela, za razliku od 2014. kada je otkriveno ukupno 6.216 krivičnih dela i to: neovlašćena proizvodnja i stavljanje u promet opojnih droga, neovlašćeno držanje opojnih droga i 111 krivičnih dela - omogućavanje uživanja opojnih droga.\nPrema rečima Pekića, u Srbiji je marihuana nazastupljenija droga, imajući u vidu način proizvodnje i to da u našoj zemlji postoje uslovi za uzgajanje kanabisa.\nPored pogodnih uslova za prirodan uzgoj marihuane, u trendu su i laboratorije za uzgajanje marihuane u veštačkim uslovima, a to je već droga poznata na tržištu kao "skank", naveo je direktor Kancelarije.\nOn je napomenuo da se na teritoriji naše zemlje otkrivaju i laboratorije za proizvodnju sintetičkih droga.\n"U porastu je broj otkrivenih laboratorija za proizvodnju sintetičkih droga, kao što su metakvalon (jedina do sada pronadjena laboratorija na teritoriji Evrope)", naveo je Pekić ukazujući da se sintetičke droge ekstazi i amfetamin ilegalno krijumčare sa područja Belgije i Holandije a manje količine i sa područja Bugarske.\nPekić je u tom smislu istakao da je uloga Kancelarije da se u državi Srbiji izradi efikasan sistem borbe protiv droga, kroz koordiniranje rada organa državne uprave.\n"Najproduktivinija borba je kada imate sistem. Nije cilj da jedan organ radi, nego da se stvori sistem, da se smanji ponuda i potražnja i da se efikasno saniraju posledice konzumiranja narkotika", naglasio je Pekić.\nOn je podsetio da je droga "pokretač" većine drugih problema, i velikog broja krivičnih dela koja čine ogromnu štetu ovom društvu u celini, posebno ekonomiji i to kroz pranje novca i druga koruptivna krivična dela, s obzirom da je ilegalna dobit od droge ogromna.\nJedan od zadataka Kancelarije je i da prati sprovodjenje Nacinalne strategije za brobu protiv droga koja je doneta za period 2014 - 2021. godine. Strategiju prati Akcioni plan za period od 2014. do 2017. godine, kojim je detaljno opisano koji je državni organ zadužen za sprovodjenje kog dela strategije.\nPrema rečima Pekića, pred Kancelarijom je ogroman posao jer se do sada veoma malo radilo na izgradni samog sistema sveobuhvatne borbe protiv droga.


Van Egmond: Mi podržavamo vladu Crne Gore i njene aspiracije da se integriše\nDa li će SAD podržati zvanični zahtev Crne Gore da postane članica Partnerstva za mir na predstojećem samitu članica NATO-a u Rigi, bilo je prvo pitanje koje je kolega Branko Mikašinović, u ekskluzivnom razgovoru za Glas Amerike, postavio Direktoru za Balkan i specijalne programe u američkom Sekretarijatu za odbranu, Alanu Van Egmondu.\nVan Egmond: Još je prerano da o tome nešto određenije kažem, jer imamo dva do tri meseca do samita, ali aktivno razmatramo zahtev koji je podnela Crna Gora NATO-u, a što se tiče SAD - postoji mnogo dobre volje prema Crnoj Gori.\nGlas Amerike: Neke ruske diplomate upozoravaju da bi Crna Gora trebalo da preispita svoje težnje ka učlanjenju u Partnerstvo za mir. Šta biste poručili onima koji su u nedoumici?\nVan Egmond: Mi podržavamo pravac kojim se kreće crnogorsko rukovodstvo da se Crna Gora tesno intergriše sa evroatlanskim institucijama. Mi podržavamo vladu Crne Gore i njene aspiracije da se integriše u te institucije.\nGlas Amerike: Jedan od glavnih saradnika Mila Đukanovića, Milan Roćen, uskoro treba da dođe u Vašington. Da li novoosnovani odbrambeni sistem Crne Gore može računati na tehničku pomoć, obuku i drugu podršku Pentagona, koja mu je potrebna da bi proširio vojnu saradnju sa SAD?\nVan Egmond: Crna Gora je u početnoj fazi osnivanja novog Ministarstva odbrane i odbrambenih institucija i mi pozdravljamo posetu ambasadora Roćena sa ciljem da iznese neka razmišljanja i ideje koje bi Crnogorci želeli da budu razmotreni, dok grade potpuno novu odbrambenu strukturu. Pored toga, moram da naglasim izvnrednu stvar proteklih nedelja, a to je prvorazredni, vrlo blizak i harmoničan način na koji su srbijanske i crnogorske oružane snage sarađivale da bi uspostavile novu budućnost za obe zemlje i međusobnu bezbednosnu saradnju.


Stefanović: Pristupanje Srbije EU je tema za Evropu a ne za SAD\nBy Newsroom / Објављено на: November 4, 2019\nStrateški cilj Srbije je pristupanje EU i to je put napred; da li će se naša zemlja pridružiti pitanje je za EU, a ne Sjedinjene Države, rekao je potpredsednik Vlade Srbije i ministar unutrašnjih poslova Nebojša Stefanović u televizijskom intervjuu.\nStefanović je to rekao kao odgovor na izjave specijalnog izaslanika SAD za Balkan Matthew Palmera da Srbija neće postati članica EU ako ne prizna Kosovo.\nStefanović nije želeo da ulazi u detalje o današnjem sastanku predsednika Vučića i Palmera u Beogradu, ali je napomenuo da je pritisak na Srbiju sve veći i da će razgovori biti teški.\nSve se to dešava, prema Stefanovićevim rečima, zato što SAD, i ne samo oni, veruju da više nema šta da pregovara, pošto je nezavisnost Kosova gotova i da postoji samo jedno tehničko pitanje, a to je priznanje od strane Srbije.\nMeđutim, rekao je, nedavno odbacivanje aplikacije Prištine za članstvo u Interpolu te zahvaljujući “ozbiljnoj politici” koju je vodio Vučić, pitanje Kosova vratilo se za pregovarački sto.\nStefanović je rekao da je “veoma razočaran” šutnjom iz Brisela, činjenicom da uprkos činjenici da je prošlo šest godina od potpisivanja Briselskog sporazuma, pitanja srpskih opština još uvek nisu rešena.\n„To je, pre svega, slabost Evropske unije“, rekao je Stefanović i dodao da je nezamislivo da Brisel ne može naterati Prištinu da poštuje nešto što je potpisala.\nZahvaljujući srpskoj politici, u stvari predsedniku Vučiću, povećava se broj zemalja koje povlače priznanje nezavisnosti Kosova, a povećava se i broj zemalja koje ne žele da priznaju Kosovo.\nMeđutim, Stefanović je napomenuo da je položaj Srbije “veoma težak”, jer, kako je rekao, ne postoji jasno rešenje i niko ga ne nudi.\nOno što je sigurno je da je to teška borba za zaštitu naših nacionalnih interesa na Kosovu, koje je deo teritorije Srbije, rekao je Stefanović.\nKomentarišući Palmerovu izjavu u istoj televizijskoj emisiji, novinarka Ljiljana Smajlović primetila je da Palmer nije rekao ništa novo i da sledi standardnu američku politiku, koja je ista poslednjih 20 godina.\nPrema njenim rečima, čak i da je Srbija priznala nezavisnost Kosova pre 50 godina, danas ne bi bila članica EU.\nSmajlović je kao primer navela Severnu Makedoniju, napominjući da je “lopta kod nas i sve je na nama”./ ibna


Tag / Poverenje / Vesti online\nDigitalizacija je postala svakodnevna tema u Srbiji, što ranije nije bio slučaj i građani imaju sve više poverenja u njene prednosti zahvaljujći čemu smo počeli da trčimo u korak s...\nViše veruju psima nego braći i sestrama\nU jednoj desetogodišnjoj studiji koja je nedavno okončana i bavila se emotivnim i socijalnim razvojom dece, prikupljeni su, između ostalog, podaci o njihovim odnosima s ljubimcima.\nPrema anketi koju je sprovela kompanija Avast, skoro jedan od pet muškaraca i jedna od četiri žene su priznali da tajno proveravaju telefon svog partnera.\nPrva izjava nove premijerke Ane Brnabić\nMandatar za sastav nove Vlade Srbije Ana Brnabić zahvalila se predsedniku Srbije na ukazanom poverenju. Za Blic je dala ekskluzivnu izjavu i mišljenje o tome što je predložena za premijerku.\nLjudi sa smeđim očima su posebni, a toga nisu ni svesni\nSmatra se da ljudi koji imaju smeđe oči imaju neobičnu moć koja im pomaže da osvoje poverenje drugih ljudi. Zahvaljujući ovoj karakteristici, smeđooki ljudi ulivaju poverenje, a da toga uopše...\nAbe o Trampu: Bio je ljubazan i bilo je toplo\nJapanski premijer Šinzo Abe je imao samo reči hvale za novog predsednika SAD Donalda Trampa nakon što se s njim u četvrtak sastao kako bi razjasnili izjave koje je Tramp davao tokom predizborne...\n"To što su Srbi paranoični, ne znači da ih neko ne prati!"\nPrema istraživanju vrednosti i navika ljudi, u okviru projekta "Svet vrednuje ankete", Srbija je na trećem mestu po stepenu paranoje u društvu.\nŠta je ženama a šta muškarcima bitno za brak?\nMuškarci i žene imaju različite zahteve u vezi sa osobinama partnera koji je potencijalni "materijal" za brak.


ZAKAZAN REFERENDUM O OTCEPLJENJU DELA FRANCUSKE TERITORIJE: Nasleđe kolonijalizma pod novom lupom na globalnom nivou\nBIRAČI u Novoj Kaledoniji, francuskoj prekomorskoj teritoriji u južnom Tihom okeanu, odlučiće u nedelju na referendumu da li žele nezavisnost od Francuske.\nGlasanje u nedelju je ključno za određivanje budućnosti arhipelaga i njegovih 270.000 stanovnika, uključujući i domaće Kanake i potomke evropskih kolonizatora, prenosi AP.\nGlasanje je dugo planirano i usredsređeno na lokalna pitanja, ali dolazi u trenutku kada je nasleđe kolonijalizma pod novom lupom na globalnom nivou, nakon protesta poslednjih meseci protiv rasne nepravde inspirisane pokretom "Blek lajvs meter" u SAD.\nNa nedeljnom referendumu više od 180.000 birača treba da odgovori na pitanje: "Da li želite da Nova Kaledonija stekne puni suverenitet i postane nezavisna?"\nNije objavljeno nijedno istraživanje javnog mnjenja, ali pre dve godine je 56,4 odsto glasača na sličnom referendumu odlučilo da održi veze sa Parizom umesto da podrži nezavisnost.\nOba referenduma su poslednji koraci dugog procesa započetog pre 30 godina, nakon godina nasilja koje je aktiviste Kanaka opredeljene za nezavisnost usmerilo protiv onih koji žele da ostanu u Francuskoj.\nMirovni sporazum između suparničkih frakcija postignut je 1988. godine, a deceniju kasnije, sporazumom u Noumeji, Novoj Kaledoniji je dodeljena široka autonomija.\nAko se glasači u nedelju odluče za nezavisnost, počeće neodređeni prelazni period kako bi se arhipelag mogao pripremiti za svoj budući status. U suprotnom, Nova Kaledonija će ostati francuska teritorija i samim tim deo Evropske unije.\nAktivisti za nezavisnost žele da sve suverene moći, uključujući pravosuđe, policiju, vojsku, valutu i spoljne odnose, budu prenete sa Francuske u Novu Kaledoniju, dok za pristalice odgovora "ne" prekidanje veza sa Francuskom nije opcija.\nFRANCUSKA UVELIKO PREDNJAČI U EVROPI PO BROJU ZARAŽENIH: Preko 14.000 novih slučajeva korone za jedan dan\n01. 10. 2020. u 22:39\n01. 10. 2020. u 14:34\nSNAŽNA EKSPLOZIJA UZNEMIRILA PARIŽANE: Čula se i na Rolan Garosu\n30. 09. 2020. u 12:30\n30. 09. 2020. u 00:18\n29. 09. 2020. u 18:57\nFrancuska referendum Nova Kaledonija Referendum u Novoj Kaledoniji


• Marko Jovetić na dva čunja od postolja\nČak četiri kuglaša Korduna plasirala su se na Prvenstvo Srbije.\nIako su ostali bez mesta na postolju Kljajićevčani su bili zapaženi na pojedinačnom prvenstvu pokrajine, obzirom da su sva četiri takmičara zauzela pozicije koje na vode na državni šampionat. Kordun je ujedno i tim koji među najboljih 16 vojvođanskih kuglaša ima najviše kandidata za prvaka Srbije. Mesto u završnici obezbedili su Marko i Milan Jovetić, Milan Trkulja i Ranko Kurteš. Izvanredan rezultat, na opšte iznenađenje, ostvario je Marko Jovetić. Odlično je nastupio u disciplini pune (387), ali je učinak umanjio kod čišćenja (204) pa je na kraju zauzeo „samo” četvrto mesto. Posebno raduje što je ovaj rezultat Jovetić zabeležio kao debitant na takmičenju. On se nada da bi i na predstojećem Prvenstvu Srbije mogao do novog, velikog rezultata.\n- Prvi krug Prvenstva Srbije odigraće se 13. i 14. februara. Poslednja faza na programu je 9. i 10. aprila - saopštili su iz Kuglaškog saveza Srbije.\nsavamajstor @ Ned, 24.01.2016. 01:51\nčišćenje kk kordun kuglanje kuglaški savez srbije marko jovetić milan jovetić milan trkulja pojedinačno prvenstvo srbije prvenstvo vojvodine pune ranko kurteš sombor sport


Svečana dodela sertifikata za sprovođenje projekata u okviru javnog poziva „Nove ideje po meri zajednice“\nKragujevac, 29. oktobar 2019.\nProgram Swiss PRO organizuje događaj pod nazivom „Nove ideje po meri zajednice“, koji će biti održan u četvrtak 31. oktobra 2019. godine, sa početkom u 13 časova, u Hotelu „Kragujevac“.\nVlada Švajcarske kroz program Swiss PRO pruža podršku za unapređenje socijalne uključenosti i poboljšanje položaja ranjivih grupa. Na događaju će biti reči o značaju ovakve podrške kako u primeni konkretnih mera socijalne uključenosti, tako i na nivou razvoja lokalnih politika.\nTokom događaja će biti predstavljeni rezultati 26 socijalno inovativnih projekata sa više od 3.000 direktnih korisnika i korisnica, koje su sprovele organizacije civilnog društva uz podršku programa Swiss PRO. Takođe, biće najavljene i aktivnosti osam projekata usmerenih ka poboljšanju pristupa pravima i ispunjavanju potreba građana i građanki iz ranjivih grupa koje će realizovati lokalne samouprave u partnerstvu sa organizacijama civilnog društva.\nDogađaju će prisustvovati predstavnici i predstavnice državnih i međunarodnih institucija, kao i lokalnih samouprava i organizacija civilnog društva.\n13:00 - 13:05 Pozdravna reč\n13:05 - 13:20 Uvodna obraćanja\nSlađana Čabrić, pomoćnica ministra za rad, zapošljavanje, boračka i socijalna pitanja\nPetar Vasilev, nacionalni službenik programa Švajcarske kancelarije za saradnju\n13:20 - 13:50 Predstavljanje rezultata projekata\nMarija Stojadinović, Razvojni biznis centar, Kragujevac\nMila Milivojević, udruženje „KOKORO“, Bor\nSandra Gogić, Udruženje zdravstvenih radnika nacionalne asocijacije Rasinskog okruga, Kruševac\n13:50 - 14:00 Svečana dodela sertifikata


Gvozdenović: Digitalna transformacija mora biti prioritet svake vlade - CdM\nGvozdenović: Digitalna transformacija mora biti prioritet svake vlade\nDigitalizacija, zasnovana na savremenim mrežnim uslugama i brzim internet vezama, donosi održive ekonomske i društvene prednosti, a preduslov za digitalnu transformaciju su jasno postavljeni strateški ciljevi, koji moraju biti prioritet svake vlade i svakog parlamenta modernog društva, kao što je to prioritet Vlade i Skupštine Crne Gore, kazao je potpredsjednik parlamenta, Branimir Gvozdenović na Sarajevo biznis forumu.\n“Digitalizacija transformiše naš svakodnevni život i ima potencijal za pokretanje društva naprijed, omogućavajući inovativne poslovne modele i pomažući u brzom rješavanju administrativnih i drugih problema. Digitalna era mijenja način na koji komuniciramo i poslujemo”, rekao je Gvozdenović na panelu “Međunarodne kapije i povezanost Jugoistočne Evrope“.\nKako je saopšteno iz Skupštine, Gvozdenović je istakao da globalni procesi i digitalna transformacija imaju ogroman uticaj na ekonomiju, vlast i društvo jedne zemlje, naglasivši da vlade šest zemalja Zapadnog Balkana od 2014. godine posvećeno rade na ubrzanom razvoju regionalne saradnje i promovisanju zajedničkih projekata, gdje je najbolji primjer regionalna inicijativa za smanjenje troškova rominga.\nU studiji koja je prezentovana na upravo završenom prvom Digitalnom samitu u Skoplju, podsjeća Gvozdenović, prikazano je da je Crna Gora, prema stepenu digitalizacije, iznad prosjeka u regionu po svim značajnim parametrima, kao što su pokrivenost brzim širokopojasnim internetom, stepen korišćenja brzog širokpojasnog interneta, razvijenost infrastrukture, mobilna penetracija i efikasno korišćenje spektra.\nCrna Gora je, naglašava, već uskladila zakonodavni okvir sa pravnom tekovinom Evropske Unije i svojim politikama i regulatornim rješenjima, u gotovo apsolutnom obimu, investitorima je omogućen stabilan investicioni ambijent, dok se građanima nudi mogućnost izbora operatora i kvalitetnih elektronskih komunikacionih usluga po pristupačnim cijenama.\n“Digitalna revolucija, koja se naziva i četvrtom industrijskom revolucijom, je ogromna šansa da zemlje u razvoju uhvate priključak za razvijenim zemljama, i u toj mogućnosti vidim ogromne potencijale za sve zemlje regiona”, zaključio je Gvozdenović.\nNa panelu, čija je moderatorka bila predsjednica i izvršna direktorica Mejer Risorsiz, Kornelija Mejer, govorili su i bivši predsjednik Hrvatske Stjepan Mesić, bivši predsjednik Letonije Valdis Zatlers, predsjednik Istanbulske privredne komore Šekib Avdagić i direktorica Evropske banke za obnovu i razvoj za Zapadni Balkan Žužana Hargitaj.\nTagsBranimir Gvozdenović Sarajevo\nKad će članovi Vlade na čelu da predsjednikom na kurs računara?\nSve više žena u Crnoj Gori pokreće i vodi svoj biznis


Otkud Vučić, Kinezi i šef srpskog podzemlja u poslu od 158 miliona €? | Luftika\nPredsednik Republike Srbije Aleksandar Vučić obišao je radove na izgradnji brze saobraćajnice Iverak-Lajkovac.\n– To je od životnog značaja za opstanak Valjeva, za njegov razvoj, život i budućnost.\nSada kada ljudi vide da se radi, znaju da će biti gotovo. Sve ono što decenijama nije rađeno u Valjevu, biće urađeno u naredne dve do tri godine.\nTo je jedan potpuno novi životni standard – rekao je predsednik.\nStranka slobode i pravde objavila je fotografiju koja, kako kažu, najbolje ilustruje pogubne posledice Vučićevih graditeljskih poduhvata:\n“Predsednik je krenuo da se pozdravi sa predstavnicima firme Čajna Šandong, kineskog izvođača radova na brzoj saobraćajnici Valjevo – Lajkovac, a iza njega su vozila srpskih podizvođača: kamion Inkop-a iz Ćuprije u vlasništvu Zvonka Veselinovića i Milana Radoičića, kao i džip Nukleusa, partnerske firme Veselinovića i Radoičića iz Lazarevca,” navode iz SSP.\n“Potpuno je neverovatno da ovu kratku i jednostavnu deonicu od samo 18 kilometara ne grade srpske firme, već se i za nju zadužujemo kod Kineza, bez tendera je gradi kineska kompanija, po ceni koja je najmanje tri puta viša od tržišne.\nKoliko je cena naduvana najbolje se vidi po tome što je ministarka Zorana Mihajlović u aprilu 2018. procenila da će ova deonica koštati 50-60 miliona evra, pa je godinu dana kasnije Zoran Drobnjak podigao vrednost do 100 miliona evra, da bi ista ministarka Mihajlović 2020. godine potpisala ugovor na čak 158 miliona evra,” kaže se u saopštenju SSP\nInače, ministarka građevinarstva, saobraćaja i infrastrukture Zorana Mihajlović je još u aprilu 2018. istakla da je Vlada “donela odluku da gradi brzu saobraćajnicu sa četiri trake od Valjeva do auto-puta na Koridoru 11”, dodajući da bi “radovi mogli da počnu već 2019. godine”.\nOna je tokom posete deonice Iverak-Lajkovac na putu Loznica-Valjevo-Lazarevac, rekla da Vlada već nekoliko meseci radi na tome da se napravi brza saobraćajnica koje je važna za ceo taj okrug.\nKazala je da će brza saobraćajnica omogućiti da se od Valjeva do Beograda stigne za 45 minuta, napominjući da novca za dokumentaciju ima i da će ona biti gotova do kraja 2018. godine.\n„U toku ove godine videćemo kako ćemo finansirati izgradnju te saobraćajnice i procenjuje se da će koštati između 50 i 60 miliona evra.\nMislim da postoji mogućnost da je finansiramo iz budžeta, ali i druge mogućnosti.\nU 2019. imaćemo određeno na koji način finansiramo izgradnju saobraćajnice i ako počnemo da je gradimo 2019. biće završena za dve i po do najviše tri godine”, dodala je Mihajlović (Beta, 20. april 2018.).\n“Na kraju ispada da će nas brza saobraćajnica u dolini reke Kolubare koštati 8,7 miliona evra po kilometru, što je duplo više od cene autoputa Zagreb-Split kroz Dinarske Alpe.\nU ovoj razrađenoj graditeljskoj šemi će svi debelo zaraditi: od kineskih banaka i sumnjivih kineskih građevinskih firmi, do srpskih posrednika bliskih vlasti, dok će narodu ostati javni dug od preko 50 milijardi evra i prazni putevi po kojima neće više imati ko da se vozi,”dodaje se u saopštenju SSP.\nZvonko Veselinović i Milan Radoičić, na Kosovu optuženi za organizovanje kriminalne grupe koja je učestvovala u ubistvu političara Olivera Ivanovića, u Srbiji su među suvlasnicima građevinskog preduzeća “Granit-peščar”koje je učestvovalo na nekim od najvećih državnih projekata.\nKosovsko specijalno tužilaštvo je protiv Milana Radoičića i Zvonka Veselinovića u decembru 2019. godine podiglo optužnicu zbog organizovanja kriminalne grupe koja je učestvovala u ubistvu političara sa severa Kosova Olivera Ivanovića.\nS obzirom na to da nisu dostupni kosovskim institucijama, izdat je međunarodni nalog za njihovo hapšenje, piše RSE.\nVeselinović je u žižu javnosti dospeo tokom barikada na severu Kosova, organizovanih tokom 2011. i 2012. godine.\nTada ga je KFOR označio kao jednog od organizatora nereda na severu Kosova i napada na pripadnika te misije, tokom kojih je jedan vojnik poginuo.\noznakealeksandar vučić čajna šandong izgradnja saobraćajnice kineska kompanija Milan Radoičić šandong valjevo izgradnja zvonko veselinović


Vlada RS zatražila analizu prenetih entitetskih nadležnosti na nivo BiH - Svet - Dnevni list Danas\nPočetna » Svet » Vlada RS zatražila analizu prenetih entitetskih nadležnosti na nivo BiH\nVlada Republike Srpske zatražila je danas od svih ministarstava da obave analizu i indentifikuju nadležnosti koje su prenete na nivo BiH na neustavan način ili međuentitetskim sporazumom.\n0Piše: Beta 14. novembra 2019. 17.42\nVlada je, razmatrajući Informaciju o neustavnoj transformaciji dejtonske strukture BiH i uticaju na položaj i prava RS, koju je pre dva dana usvojila Narodna skupština RS, zatražila od svojih ministarstava da sačine celokupnu informaciju na osnovu analize efekata prenetih nadležnosti i rada institucija i organa koji su formirani usled prenosa nadležnosti.\n„Vlada RS izražava spremnost da sa Federacijom BiH odmah otpočne pregovore s ciljem usaglašavanja za donošenje Zakona o Ustavnom sudu BiH, ali i preispitivanja datih saglasnosti na Zakon o odbrani BiH, Zakon o indirektnom oporezivanju BiH, Zakona o visokom sudskom i tužilačkom Savetu BiH“, navedeno je u saopštenju iz Vlade RS.\nVlada smatra, dodaje se, da je od posebnog značaja za Republiku Srpsku iniciranje reforme institucija pravosuđa na nivou BiH.\nVlada RS je dalje istakla da je potrebno odmah pristupiti izradi Zakona o rehabilitaciji svih osoba iz Republike Srpske, koji su smenjeni odlukama visokih predstavnika.\nZatraženo je i da se razmotri mogućnost izmene Krivičnog zakona Republike Srpske, kako bi se omogućilo „sankcionisanje postupanja suprotno stavovima Narodne skupštine RS, kao ugrožavanje suvereniteta i ustavnog poretka RS“.\nVlada Republike Srpske smatra da treba obaviti i analizu Zakona o postupku indirektnog oporezivanja i raspodele finansijskih sredstava.\nPoslanici vladajuće većine u Narodnoj skupštini Republike Srpske usvojili su 20 zaključaka, među kojima i onaj koji promoviše prava naroda na samoopređeljenje, kao i vraćanje entitetima nadležnosti koje su prenete na nivo BiH.\nSavet za primenu mira u BiH (PIK), uz izuzeće Rusije, juče je odbacio zaključke parlamenta RS.


Otvoren Kutak za migrantkinje sa decom\nBeta\t 22. septembra 2015. 12:50\nU hotelu “Bristol” u Beogradu danas je otvoren “Kutak” za majke – migranatkinje i njihovu decu, gde imaju igračke, tople obroke, pelene, vaspitačice koje će raditi sa decom i lekare koji će ih pregledati.\nDirektor kancelarije UNICEF-a u Srbiji Mišel Sen Lo rekao je da je ovo prvi objekat takvog tipa za izbeglice u jednom većem gradu u Jugoistočnoj Evropi u kojem će deca koja su pešačila i putovala nedeljama i mesecima, moći da se odmore i dobiju neophodnu pomoć.\n“Ovo je mesto gde će deca, kojoj nedostaju dom i prijatelji, moći da se odmore i dobiju psihosocijalnu podršku i da se prvi put posle dužeg vremena osećaju kao deca”, rekao je Sen Lo.\nKutak za decu nalazi se kod Beogradske autobuske i Glavne železničke stanice, u blizini parka u kojem migranti s Bliskog Istoka provedu po nekoliko dana na putu ka krajnjem odredištu – Zapadnoj Evropi.\nKutak je otvoren u saradnji Ministarstva odbrane Srbije, koje je ustupilo prostor, Grada Beograda, Ministarstva za rad, zapošljavanje, boračka i socijalna pitanja i Unicefa, koji je pružio finansijsku pomoć.


27/03/14 - 13:10h\nATP Majami: Zimonjić i Nestor zaustavljeni u četvrtfinalu\nSrpsko-kanadski dvojac Nenad Zimonjić i Danijel Nestor nije uspeo da se plasira u polufinale turnira u Majamiju u konkurenciji dublova, pošto su poraženi od američkog para Harison/Sok rezultatom 2:0, po setovima 6:4, 7:6(4), posle nešto više od sat vremena igre.\nHarison-Sok 6 7\nAmerički dubl par, Rajan Harison i Džek Sok uspeo je da napravi iznenađenje i savlada 6. nosioce Zimonjića i Nestora u izjednačenom meču u kome su više koncentracije imali znatno mlađi i neiskusniji Amerikanci koji su na taj način opravdali poverenje organizatora u vidu vajld karte za ovaj turnir.\nNa početku meča, videli smo razmenu brejkova, da bi u nastavku dubl parovi zaigrali nešto sigurnije na vlastiti servis. Amerikanci su delovali uigrano i kompaktno, iako im je ovo bio tek treći meč da igraju u paru. U devetom gemu, američki par uspeva da iskoristi brejk priliku koja im se ukazala, a potom i da materijalizuje stečenu prednost u narednom gemu za 6:4 i osvajanje prvog dela igre.\nDrugi set je doneo izjednačenu igru, parovi su držali rutinski svoj servis i ishod drugog seta rešavao se u taj-brejku. Uprkos mladosti i neiskustvu, Rajan Harison i Džek Sok su imali više koncentracije i mirnoće u završnici i sasvim zasluženo su i drugi set rešili u svoju korist rezultatom 7:4 za konačan trijumf i plasman u polufinale.\nU polufinalu Amerikanci će snage odmeriti protiv kolumbijskog dvojca Kabal/Farah, koji su nadigrali 2. nosioce Austrijanca Alehandra Peju i Brazilca Bruna Soareša.


Šta je „nuklearni sporazum plus“ - 28.01.2021, Sputnik Srbija\nIako tim Džozefa Bajdena već nekoliko nedelja pregovara sa Iranom o povratku SAD u okvire nuklearnog sporazuma, tako nešto neće biti moguće bez dodatnog... 28.01.2021, Sputnik Srbija\nanalize i mišljenja, komentari i analitika, iran, sad\n11:44 28.01.2021 (Osveženo: 12:41 28.01.2021)\n© Sputnik / Anton Bыstrov / Uđi u foto-galerijuModeli raketa i nosača raketa u muzeju "Islamske revolucije i svete odbrane" u Teheranu\nIako tim Džozefa Bajdena već nekoliko nedelja pregovara sa Iranom o povratku SAD u okvire nuklearnog sporazuma, tako nešto neće biti moguće bez dodatnog uslovljavanja Teherana, što žele i pojedini članovi Bajdenovog tima, i demokrate, i republikanci, ali i američki bliskoistočni saveznici. Otuda se sve češće govori i o „nuklearnom sporazumu plus“.\nMeđu protivnicima momentalnog američkog povratka u nuklearni sporazum, prema rečima novinara Borislava Korkodelovića, preovladava uverenje da se za poslednjih pet i po godina situacija na terenu puno promenila i da nije bila povoljna ni 2015, kada je sporazum potpisan.\n„Smatra se da SAD treba da insistiraju da se vrate u sporazum samo ukoliko Iran bude pristao na promene koje se tiču dužine trajanja sporazuma. Sada je on oročen na petnaest godina, znači da bi trebalo da istekne 2030. i onda bi Iran bio slobodan da može da ostvaruje svoj nacionalni nuklearni program onako kako želi, bez međunarodnih ograničenja i kontrole“, objašnjava naš sagovornik.\nŠta je „nuklerani program plus“\nNa domaćem terenu, Bajden će, u nameri da vrati svoju zemlju u sporazum iz koga ju je pre dve godine izveo Donald Tramp, imati protivnike, ne samo u republikancima, koji će se, kako Korkodelović kaže, žestoko opirati takvim namerama. Ni svi demokratski senatori nisu ubeđeni da bi SAD trebalo da se vrate u sporazum bez dodatnih uslova Teheranu.\nUz to, Bajden će biti pod pritiskom i svojih saveznika – Izraela, Saudijske Arabije i Ujedinjenih arapskih emirata, koji su protiv toga da se Amerika vrati u sporazum bez dodatnih radikalnih uslovljavanja. Za određene promene sporazuma, doduše ne tako radikalne, zalaže se i EU, odnosno zemlje potpisnice iz Evrope – Nemačka, Velika Britanija, Francuska i EU (sporazum su uz njih potpisale još i Rusija i Kina).\nSada se pojavljuju glasine da bi rok važenja sporazuma trebalo produžiti na dvadeset pet godina, a takođe se traži veća i podrobnija kontrola Međunarodne agencije za atomsku energiju. Od Irana se traži i obustavljanje proizvodnje raketa kratkog i srednjeg dometa i prestanak podrške organizacijama koje zapadne zemlje smatraju terorističkim i iransko vojno prisustvo u Iraku, Siriji i Jemenu, navodi Korkodelović.\n„Nasuprot ovim zahtevima, Iran kaže da je moguće da se SAD vrate u sporazum jednostranim aktom, time što bi Vašington saopštio da se vraća u sporazum, bez ikakvih uslovljavanja. U Teheranu navode da nemaju nameru da proširuju sporazum dodatnim opterećenjima po njih i da ne žele da ga šire tako da neke bliskoistočne države mogu da postanu njegove potpisnice. Takođe Iran nema nameru da raspravlja o svojim suverenim pitanjima, kao što je raketno naoružanje“, kaže Korkodelović.\nIran se zalaže da pitanje njegovog raketnog naoružanja bude predmet posebnih pregovora i, eventualno, posebnog sporazuma, dodaje on, koji bi regulisao pitanje raketnog naoružanja svih zemalja u regionu, pri čemu Teheran najpre cilja na Izrael.\nZvaničnici Islamske republike takođe odbijaju da pregovaraju o svom vojnom prisustvu u regionu, jer smatraju da su u njih pozvani od strane legitimnih vlada.\nVreme radi protiv Bajdena\nSa druge strane, neslaganja između Bajdena i nekih članova njegovog tima potiču odatle što je sadašnji američki predsednik, kao potpredsednik u administraciji Baraka Obame učestvovao u izradi nuklearnog sporazuma, dok Entoni Blinken, čovek koji bi trebalo da preuzme mesto državnog sekretara na umu ima i interese Izraela, objašnjava naš sagovornik.\n„Entoni Blinken, koji se smatra čovekom bliskim izraelskom lobiju u Vašingtonu prilikom svedočenja pred svoje imenovanje za državnog sekretara izjavio je da SAD ne mogu da se bez ikakvog uslovljavanja vrate u sporazum i da je stav Bajdenove administracije da moraju da se najtešnje i najpodrobnije konsultuju sa saveznicima u regionu i EU i da interesi Izraela moraju da stalno budu na umu američkim pregovaračima“, kaže Korkodelović.\nBezuslovni povratak SAD u nuklearni sporazum uzrokovao bi zahlađenje odnosa sa Izraelom, kakav se desio u Obamino vreme, dodaje on.\nIran je, spekulišu svetski mediji, na tajnim pregovorima sa Bajdenovim saradnicima koji su počeli još pre nekoliko nedelja, pre nego što je američki predsednik i zvanično preuzeo dužnost, izneo sedam zahteva i odredio novoj američkoj administraciji rok od mesec dana da se izjasni hoće li se vratiti u sporazum bez uslovljavanja.\n„Treba imati u vidu da protiv Bajdena radi vreme – ne treba zaboraviti da krajem marta Izrael očekuju vanredni parlamentarni izbori i eventualne alternative Netanjahuu bili bi političari koji su još tvrđi od njega u odnosu na stav prema Iranu. S druge strane, u Iranu su predsednički izbori u junu ove godine. Predsednik Rohani nema pravo da se kandiduje posle dva mandata, tako da su veliki izgledi da će pobediti neko od konzervativnih kandidata, što će uveliko otežati situaciju eventualnim iranskim pregovaračima da postignu sporazum prihvatljiv i Teheranu, i SAD, Izraelu i regionalnim arapskim protivnicima Irana“, zaključuje Korkodelović.\nDžozef Bajden je još u predsedničkoj kampanji napominjao da mu je namera da vrati svoju zemlju u okvire nuklearnog sporazuma, koji je 2015, uz teške pregovore potpisan u Švajcarskoj, a svetski mediji nedavno su otkrili da se između Bajdenovog tima i predstavnika Teherana u Njujorku vode tajni pregovori o tome.\nSjedinjene Države povukle su se iz sporazuma 2018. godine, a Iran je tada zapadnim zemljama dao rok od godinu dana da naprave trgovinske mehanizme kako bi bile izbegnute američke sankcije. Budući da to nije uspelo, Teheran je saopštio da odustaje od nekih odredbi sporazuma, ali da nema nameru da razvija nuklearno naoružanje. Takođe, Iran je naveo da je spreman da se vrati sporazumu kada i SAD učine isto.


Luksuzna jahta inspirisana naučnom fantastikom - Lux Life luksuzni portal\nNišta manje od spektakularnog, poslednji model kompanije predstavlja ultramoderno plovilo dizajnirano sa 50% više životnih površina, u poređenju sa ostalim iste veličine. Nazvana Wally Hybrid Yacht 200 (WHY200), poslednja konceptualna jahta dolazi nam od strane dizajnerskog studija Monegaque, projektovana ručno brilijantnim radom Luke Basanija, u saradnji sa inžinjerskim odeljenjem kompanije Ferrati Group, a za njeno kompletiranje zaduženi su arhitektonsko umeće Laurent Giles NA i brilijantni enterijerni dizan A. Vallicelli & C Studio brendova.\nLuksuzna superjahta poseduje 22 m2 enterijernih površina na gornjoj i 100 m2 na glavnoj palubi, zatvorene garaže dovoljne za četiri metra dugačke glisere i brojne vodene igračke, zajedno sa izdašnim apartmanom od 37 m2 smeštenim na pramcu.\nRaskošni brod posedovaće i strukturno centralno stepenište kreirano ugljeničnim vlaknima, namenjeno povezivanju smeštaja sa donje palube i gornje staklom obeležene velike lođe, opciono opremljene neformalnom kuhinjom sa produženim stubovima radi bolje zaštite i izdašnim staklenim panelima.\nKomentarišući najnoviji projekat kompanije Wally, generalni direktor, Stefano Devivo, izjavio je: “Više nego ikada do sada, težimo ka pronalasku vremena za naše najdraže, tako da kada možemo, volimo da smo na okupu, a takvi događaji veoma su posebni za sve, nevezano za njihovu starotst ili interesovanja. Putem WHY200 jahte, izazivamo i želimo da promenimo uvrežena mišljenja o ovakvim vrstama brodova i njihovoj nameni. Naš novi model predstavlja platformu u kojoj mogu uživati čitave porodice ili grupe prijatelja, bez kompromisa po pitanju smeštaja, novih tehnologija i luskuznih karakteristika.”\nKompletirana adaptivnim Volvo višepogonskim sistemom, koji može dostići impresivnih dvadeset čvorova u hiper modu, nova WHY200 jahta predstavlja prvu hibridnu varijantu kompanije Wally. Luksuzni model premijerno će biti predstavljen privatno u Monaku, tokom događaja koji organizuje Ferretti Group korporacija, tokom septembra meseca ove godine.


Sačuvajmo bebe: Deca migranti žive u nehigijenskim uslovima | Sačuvajmo bebe\nSačuvajmo bebe: Deca migranti žive u nehigijenskim uslovima\nBlog Sačuvajmo bebe: Deca migranti žive u nehigijenskim uslovima\nIzvor: Beta U centru za prikupljanje pomoći za migrante najpotrebnije su stvari za bebe koje žive u nehigijenskim uslovima, kazao je danas agenciji Beta predstavnik organizacije "Sačuvajmo bebe" Srba Jovanović. On je kazao da je centar za prikupljanje pomoći svakodnevno otvoren u koncertnom dvorištu kluba Mikser Haus - "Miksalište" u Savamali, a da nedeljom lekari pedijatrijskog Doma zdravlja PED MEDIC tu i u parku kod glavne autobuske stanice obavljaju preglede dece. On je dodao da lekari dnevno pregledaju od 30 do 50 dece.\n- Deca žive u nehigijenskim uslovima. Prema izveštajima lekara koje mi dobijamo, deca boluju od dijareje, respiratorne infekcije i nema ozbiljnijih problema, osim prehlada, a sva pomenuta stanja su posledica okruženja u kojem se oni nalaze i nepostojanja osnovnih sanitarnih, higijenskih i stambenih uslova za tu decu - rekao je Jovanović.\nOn je naveo da je najmlađa pregledana beba bila stara 24 dana, a pregledane su i dve trudnice koje su upućene u Ginekološko-akušersku kliniku Narodni front gde održavaju trudnoću. - Naša iskustva su pozitivna. Zdravstveni sistem Srbije prepoznaje hitne potrebe i stanja za koje ne traže nikakve upute ili zdravstvene knjižice, ono što je potrebno je da migranti budu prijavljeni makar policiji, kako bi ostvarili pravo na zdravstvenu zaštitu, odnosno zdravstvena ustanova mora da ima njihovo ime i prezime, jer ih ne može anonimno primati - kazao je Jovanović. On je rekao da je odziv građana za sada dobar, da svakodnevno donose garderobu, hranu za bebe i higijenska sredstva, kakva su sapuni, plene i vlažne maramice, ali da je važno da se akcija nastavi. Jovanović je kazao da su migranti već navikli da dolaze u centar kako bi uzeli garderobu, hranu ili stvari za bebe, da napune baterije mobilnih telefona ili koriste toalet. Akciju zajedno sprovode Mikser Haus, "Sačuajm bebe" i još osam nevladinih organizacija svakog radnog dana od 10 do 16 sati u Miksalištu u Mostarskoj ulici.\nTweets by @IskraCokoladice\nUdruženje “Sačuvajmo bebe” je osnovano radi ostvarivanja sledećih ciljeva: Edukacija građana i građanki u oblasti reproduktivnog zdravlja, planiranja porodice i smanjenja stope abortusa u Srbiji, organizovanje aktivnosti, javnih tribina, debata, okruglih stolova u cilju smanjenja stope abortusa u Srbiji...\n©2015 sacuvajmobebe.rs All rights reserved.


Aleksandar Mijušković na čelu Odbora direktora Crnogorskog elektroprenosnog sistema - Crnogorski elektroprenosni sistem AD\nNa današnjoj vanrednoj Skupštini akcionara CGES-a, koja je održana u Podgorici, razriješen je dosadašnji saziv Odbora direktora Crnogorskog elektroprenosnog sistema na čelu sa predsjednicom tog tijela, Vesnom Bracanović. Akcionari su potvrdili i odluku o imenovanju novih članova Odbora direktora, pa će ubuduće državni kapital u CGES -u predstavljati: Aleksandar Mijušković, dipl.inž.el., Predrag Mijajlović, dipl.inž.el., Orhan Šahmanović, dipl. pravnik i Dušan Kljajić, BSc primijenjenog računarstva. Akcionarsko društvo „Elektromreža Srbije“ u Odboru CGES-a zastupaće Jelena Matejić, dipl.ecc., a italijansku energetsku kompaniju Terna – Rete Elettrica Nazionale S.p.A, Giovanni Cerchiarini i Guido Guida.\nIstog dana održana je konstitutivna sjednica novoizabranog Odbora direktora, na kojoj je odlučeno da funkciju predsjednika Odbora direktora u narednom mandatu obavlja Aleksandar Mijušković, dipl.inž.el., dok je ulogu zamjenika potpredsjednika dobio Giovanni Cerchiarini.\nNovi predsjednik Odbora direktora Aleksandar Mijušković istakao je da je izbor za njega velika čast i odgovornost, ali i velika obaveza i za menadžment i sve zaposlene kako bi došli do zajedničkog cilja a to je - savremena, međunarodna elektroenergetska kompanija koja ima za cilj realizaciju kapitalnih projekata koji bi podstakli priliv novih investicija u Crnu Goru.\n“Uvjeren sam da ćemo svi zajedno u kompaniji, na putu njene razvojne strategije, dati svoj maksimum kako bi smo postali operator prenosnog sistema koji će svojim progresom, a slijedeći najbolju evropsku praksu, obezbijediti u svakom trenutku visok stepen sigurnosti prenosa električne energije do potrošača u Crnoj Gori. To, definitivno i možemo i hoćemo”, rekao je Mijušković, podsjećajući kako je već radio u CGES-u, da poznaje ovu kompaniju i sve njene potencijale.\nBiografija Aleksandra Mijuškovića\nAleksandar Mijušković, diplomirani je inženjer elektrotehnike – smjer energetika, sa respektivnim iskustvom od 26 godina u ovoj oblasti. Do sada je obavljao poslove savjetnika izvršnog direktora Kancelarije za koordinisane aukcije u jugoistočnoj Evropi (SEE CAO), koja vrši alokaciju prekograničnih prenosnih kapaciteta između operatora prenosnih sistema (OPS), jugoistočne Evrope, koji su i osnivači kompanije.\nDo 2019. godine bio je izvršni direktor SEE CAO, a kao nastavak značajne uloge u formiranju ove uspješne regionalne kompanije bio je na brojnim pozicijama, od predsjedavajućeg projektnog tima do izvršnog direktora Projektne kompanije zadužene za osnivanje Kancelarije za koordinisane aukcije u jugoistočnoj Evropi.\nOd 1995. godine radio je u Nacionalnom dispečerskom centru na brojnim pozicijama od operativnog dispečera do glavnog inženjera za analitiku, energetske obračune i prognoze i stiče bogato iskustvo u upravljanju elektroprenosnim sistemom.\nPosljednja pozicija koju je pokrivao u Crnogorskom elektroprenosnom sistemu (CGES), do 2012. godine, bila je direktor Sektora za regulatorne, pravne, kadrovske i poslove međunarodne saradnje.\nBio je član SEETSO TF (Radna grupa Operatora prenosnih sistema električne energije jugoistočne Evrope), član ENTSO-E (Evropska mreža Operatora prenosnih sistema električne energije), Komiteta za tržište i ENTSO-E regionalne grupe za jugoistočnu Evropu kao i član EUROELECTRIC (Evropsko udruženje elektroenergetske industrije), radne grupe za jugoistočnu Evropu.\nAleksandar Mijušković bio je jedan od inicijatora projekta povezivanja Crne Gore i Italije podmorskim elektroenergetskim kablom i član pregovaračkog tima sa italijanskim operatorom prenosnog sistema “Terna”.\nKao član crnogorske delegacije učestvovao je na sastancima plenarnog podkomiteta i sektorskim sastancima unaprijeđenog stalnog dijaloga između Evropske komisije i Crne Gore o transportnoj, energetskoj, ekološkoj i regionalnoj politici.\nOstvario je uspješnu saradnju sa operatorima prenosnih sistema, energetskim kompanijama, Sekretarijatom energetske zajednice, kao i međunarodnim finansijskim institucijama.\nU dosadašnjoj karijeri, osim navedenog, bio je izlagač po pozivu na brojnim konferencijama i seminarima širom Evrope i partner je Instituta za energetiku za Jugoistočnu Evropu (IENE) iz Atine.